Ιδού η... μητέρα του μπάσκετ | μπασκετ , αλλες ειδήσεις | SentraGoal\nΙδού η... μητέρα του μπάσκετ\nΤο «Goal» ανατρέχει στο ένδοξο παρελθόν της ΧΑΝΘ, τον σύλλογο που έφερε και δίδαξε το μπάσκετ στη χώρα μας και συμπληρώνει 90 χρόνια ζωής. Το γήπεδο-ναός, και η «καλαθομηχανή» Τάκης Ταλιαδώρος...\nΤου ΘΟΔΩΡΗ ΦΕΛΑΝΗ\tΤο οίκημά της, που δεσπόζει στην αρχή της οδού Τσιμισκή, στο κέντρο της Θεσσαλονίκης, αποτελεί μέρος της ιστορίας της πόλης, σήμα κατατεθέν της ιστορίας του αθλητισμού της. Η ΧΑΝΘ φέτος συμπληρώνει 90 χρόνια ζωής και είναι ο σύλλογος που συνδύασε το όνομά του με το μπάσκετ όσο κανένας άλλος, είναι η ομάδα που ουσιαστικά έφερε και δίδαξε το άθλημα στην Ελλάδα, η «θερμοκοιτίδα» στην οποία «επώασε» ο σπόρος του μπάσκετ.\tΗ συμβολή της ΧΑΝΘ στην ανάπτυξη του αθλήματος είναι τεράστια, από τις τάξεις της «ξεπήδησαν» μεγάλες μορφές, πρωτοπόροι σκαπανείς του αθλήματος όπως ήταν ο Συμεών Μαυροσκούφης, ο Τάκης Ταλιαδώρος, ο Μίμης Τσίκινας, ο Γιάννης Φουρουτζόπουλος Εκεί ανδρώθηκαν αθλητές όπως ο Ανέστης Πεταλίδης, ο Παντελής Δέδες, ο Θόδωρος Ροδόπουλος, ο Λάκης Τσάβας, ο Γιώργος Τρόντζος, ο Μιχάλης Γιαννουζάκος\tΟι πρώτες αναφορές περί αγώνων επίδειξης μπάσκετ από Αμερικανούς στρατιώτες που βρέθηκαν στη Θεσσαλονίκη στις αρχές του 20ού αιώνα έγιναν το 1918 με αφορμή την άφιξη της ΧΑΝ Αμερικής, που είχε ως σκοπό της την ψυχαγωγία των στρατιωτών με τη δημιουργία διάφορων αθλοπαιδιών. Το ίδιο περίπου χρονικό διάστημα έχουμε αναφορές για παρόμοιους αγώνες στην αντίστοιχη ΧΑΝ Αθήνας, με τον Μάικ Στεργιάδη να αναχωρεί με υποτροφία στη Μασαχουσέτη για να μυηθεί στα μυστικά του μπάσκετ.\tΤο 1921, σχεδόν ταυτόχρονα με την ίδρυση της ΧΑΝΘ, δημιουργήθηκε το τμήμα μπάσκετ. Το άθλημα πρωτοδίδαξε στην Ελλάδα ο Αμερικανός καθηγητής Φυσικής Αγωγής Λιουίς Ρις, απόφοιτος του Πανεπιστημίου του Σπρίνγκφιλντ της Μασαχουσέτης όπου ως γνωστό επινοήθηκε το μπάσκετ το 1891 από τον Νέινσμιθ. Από τη θέση του διευθυντή Φυσικής Αγωγής της ΧΑΝΘ ο Ρις έδωσε προτεραιότητα στην ανάπτυξη του αθλήματος και μάλιστα συνεργάστηκε με πολιτικούς φορείς προκειμένου το μπάσκετ να μπει στα σχολεία. Το 1957 η ΧΑΝΘ διοργάνωσε το Κύπελλο «Λιούις Ρις» τουρνουά μπάσκετ θέλοντας να τιμήσει τη μνήμη του ανθρώπου που συντέλεσε στην καθιέρωση του αθλήματος.\tΕνα γήπεδο, μια ιστορία\tΤο ανοικτό γήπεδο της ΧΑΝΘ παρέμεινε για πολλές δεκαετίες ο ναός του μπάσκετ στη Θεσσαλονίκη, το μέρος όπου είχαν γίνει κορυφαίες αναμετρήσεις, με τις συγκρούσεις ανάμεσα στον Αρη και τον ΠΑΟΚ να κλέβουν κυρίως την παράσταση. Τον Απρίλιο του 2002 η διοίκηση της ΧΑΝΘ πήρε την απόφαση να το κατεδαφίσει προκειμένου να προχωρήσει η αξιοποίηση των εγκαταστάσεων του συλλόγου. Στη θέση του κατασκευάστηκε νέο κλειστό γήπεδο (πολλαπλών χρήσεων) το 2006. Το πρωτάθλημα του Αρη\tΤον Σεπτέμβριο του 1926 έγιναν υπό την αιγίδα της ΧΑΝΘ στη Θεσσαλονίκη οι πρώτοι επίσημοι καλαθοσφαιρικοί αγώνες με τη συμμετοχή πέντε ομάδων (της ΧΑΝΘ, της ΑΕΚ, του Αρη, του ΠΑΟΚ και του Ηρακλή). Στις 28/11/1926 πρωταθλητής αυτού του πρώτου επίσημου τουρνουά αναδείχθηκε ο Αρης. Ο Αρης αναδείχθηκε πρωταθλητής και στο πρωτάθλημα της επόμενης σεζόν (1927-28), με την παρουσία περισσότερων ομάδων, καθώς προστέθηκαν σύλλογοι όπως ο ΒΑΟ, ο Μακεδονικός, ο Θερμαϊκός και ο Μ. Αλέξανδρος.\t«Αγώνισμα λίαν πρωτότυπο»\tΣύμφωνα με το αξιόλογο λεύκωμα που εξέδωσε ο δήμος Θεσσαλονίκης για τη ΧΑΝΘ, η πρώτη αναφορά σχετικά με το μπάσκετ από εφημερίδα έγινε στον «Ταχυδρόμο Βορείου Ελλάδος» στις 23/10/1921. Με αφορμή την πρωτοβουλία της ΧΑΝΘ να διδάξει το άθλημα ο συντάκτης έγραφε: «Το αγώνισμα τούτο είναι λίαν πρωτότυπο και ενδιαφέρον». Την επόμενη σεζόν η ΧΑΝΘ ανέλαβε πρωτοβουλία μοιράζοντας μπάλες μπάσκετ σε γυμναστικούς συλλόγους με σκοπό τη διάδοση του αθλήματος.\t«Μυθικές αναμετρήσεις»Ο Τάκης Ταλιαδώρος Ο Λάκης Τσάβας (δεξιά στη φωτό, με τον Μιχάλη Γιαννουζάκο) ξεκίνησε την καριέρα του από τα τμήματα υποδομής της ΧΑΝΘ και έφτασε στο ψηλότερο σκαλί της Ευρώπης με την ΑΕΚ. «Η ΧΑΝΘ είναι η ομάδα που πρωτοδίδαξε το μπάσκετ στην Ελλάδα, δεν είναι τυχαίο πως πλήθος σπουδαίων προσωπικοτήτων έχουν περάσει από το θρυλικό ανοικτό γήπεδο της ΧΑΝΘ το οποίο έχει φιλοξενήσει μυθικές αναμετρήσεις» δηλώνει στο «Goal» και προσθέτει: «Θεωρώ τον εαυτό μου τυχερό που μετείχα στην προσπάθεια που έγινε τη σεζόν 1972-73, όταν με τον Θ. Ροδόπουλο προπονητή φτάσαμε ένα βήμα πριν από την κατάκτηση του πρωταθλήματος. Νοσταλγώ εκείνη την εποχή και σε ό,τι αφορά τη ΧΑΝΘ θα πρέπει να σας πω πως ήταν μια προσπάθεια καθαρά ερασιτεχνική».\tΤο πρώτο τουρνουά\tΤο 1924 η ΧΑΝΘ διοργάνωσε για πρώτη φορά το πρωτάθλημα Θεσσαλονίκης με τη συμμετοχή των Αρη, ΠΑΟΚ, Ηρακλή, Μακάμπι, ΒΑΟ, Αρμένικη Ενωση. Εκτοτε το όνομα της ΧΑΝΘ είχε γίνει συνώνυμο του μπάσκετ, ήταν η ομάδα που είχε κατακτήσει δεκάδες διακρίσεις, αμέτρητους τίτλους, η οποία ωστόσο από ένα σημείο και μετά -εξαιτίας του ερασιτεχνικού χαρακτήρα που είχε ως σύλλογος και ήθελε να διατηρήσει χωρίς αλλαγές στο καταστατικό του- δεν μπόρεσε να ακολουθήσει και να έχει την εξέλιξη σημαντικών συλλόγων της πόλης. Δεν σταμάτησε όμως να «τροφοδοτεί» το ελληνικό μπάσκετ με νέους παίκτες, με τελευταίο παράδειγμα αυτό του Νίκου Ζήση, ο οποίος το 2000 μεταπήδησε στην ΑΕΚ από τη ΧΑΝΘ.\tΑπό τη ΧΑΝΘ στο Hall of Fame\tΟ Συμεών Μαυροσκούφης (1909-1991) ανδρώθηκε στη ΧΑΝΘ και εκπροσώπησε τη χώρα μας στην ίδρυση της FIBA το 1932 στη Γενεύη. Ηταν επί σειρά ετών διευθυντής φυσικής αγωγής της ΧΑΝΘ, ιδρυτικό μέλος της Ομοσπονδίας Διαιτητών Καλαθοσφαίρισης και ήταν ο πρώτος διεθνής Ελληνας διαιτητής. Το 2000 ο Μαυροσκούφης συμπεριλήφθηκε στο Naismith Memorial Basketball Hall of Fame. Οι υποτροφίες του Μαυροσκούφη και του Στεργιάδη\tO Αμερικανός Λιούις Ρις, διευθυντής φυσικής αγωγής των ΧΑΝ Ελλάδας από το 1924, ήταν ο άνθρωπος που πίεσε και κατάφερε να εξασφαλίσει υποτροφίες σε στελέχη της ΧΑΝ ώστε να εκπαιδευτούν σε μεγάλα πανεπιστήμια του εξωτερικού. Από την Αθήνα εστάλησαν στο Σπρίνγκφιλντ της Μασαχουσέτης οι Μ. Στεργιάδης και Ι. Τσακίρης και από τη Θεσσαλονίκη στη Γενεύη οι Σ. Μαυροσκούφης και Κ. Μέγαλος.\t«Τα χρόνια της αθωότητας»\tΠολλοί ίσως δεν το γνωρίζουν, όμως ο νυν υφυπουργός Υποδομών, Μεταφορών και Δικτύων Σπύρος Βούγιας έχει παίξει μπάσκετ και μάλιστα σε υψηλό επίπεδο με τη ΧΑΝΘ: «Για μένα ΧΑΝΘ σημαίνει ομαδικότητα, αθωότητα, όνειρα, ελπίδες, νοσταλγία και συντροφικότητα. Επαιξα μπάσκετ από το 1966 έως το 1974, σε όλα τα τμήματα, μέχρι που σε ηλικία 23 ετών έφυγα για μεταπτυχιακές σπουδές. Ευτύχησα να έχω για προπονητές σημαντικούς ανθρώπους και προσωπικότητες όπως τον Θόδωρο Ροδόπουλο, αλλά και τον Λάκη Τσάβα. Η ΧΑΝΘ ήταν η μόνη ομάδα που λειτουργούσε με καθαρά ερασιτεχνική λογική, δεν υπήρχαν αμοιβές, δεν υπήρχαν πριμ ή συμβόλαια. Σου πλήρωναν την πορτοκαλάδα και ένα ζευγάρι φτηνά παπούτσια, ήμασταν όμως ευτυχισμένοι, παίζαμε ο ένας για τον άλλον. Εχω εικόνες από εκείνη την εποχή που θα τις κουβαλάω πάντοτε μαζί μου».\t«Το πανεπιστήμιο του μπάσκετ» Ο Θόδωρος Ροδόπουλος μετά τη θητεία του ως παίκτης στη ΧΑΝΘ (και στον Αρη), επέστρεψε ως προπονητής και μάλιστα στα τέλη της δεκαετίας του 1960 μετέβη με υποτροφία στο Κολέγιο Φυσικής Αγωγής της ΧΑΝ Αμερικής στο Σπρίνγκφιλντ της Μασαχουσέτης για επιμόρφωση σε θέματα προπονητικής και οργάνωσης του αθλήματος. «Η ΧΑΝΘ ήταν το πανεπιστήμιο του μπάσκετ, η μεγαλύτερη παραγωγή ταλέντων επί σειρά ετών. Από εκεί πέρασε περίπου το 50% των προσωπικοτήτων της κοινωνίας της Θεσσαλονίκης» δηλώνει σήμερα ο Θ. Ροδόπουλος.\tΟμάδα μοντέλο\tΗ ΧΑΝΘ με τον Θόδωρο Ροδόπουλο (δεξιά) και βοηθό τον Γιωργή Μπουσβάρο έφτασε πολύ κοντά στην κατάκτηση του πρωταθλήματος τη σεζόν 1972-73.\t«Είχα τη χαρά να κοουτσάρω εκείνη την ομάδα. Τη σεζόν 1972-73 ήμασταν ισόβαθμοι απέναντι σε συλλόγους κολοσσούς, τον Ολυμπιακό του Γιατζόγλου, του Καστρινάκη, του Διάκουλα, τον Παναθηναϊκό του Κόντου, του Κέφαλου, του Ζέγκλερ. Συλλόγων που έδιναν αρκετά χρήματα σε αντίθεση με εμάς όπου δεν υπήρχε η παραμικρή αμοιβή. Τελικά βγήκαμε τρίτοι. Κάποια ρεκόρ εκείνης της ομάδας της ΧΑΝΘ παρέμειναν, όπως αυτό στην άμυνα, καθώς δεχόταν κατά μέσο όρο 49,1 π. ανά παιχνίδι» θυμάται ο Θ. Ροδόπουλος.\tΟ παίκτης-«ορχήστρα» Ο Τάκης Ταλιαδώρος είναι κατά γενική ομολογία μία από τις μεγαλύτερες μορφές του ελληνικού μπάσκετ. Τα κατορθώματά του το φανερώνουν: Καλύτερος παίκτης της Εθνικής μας στο Πανευρωπαϊκό Πρωτάθλημα που έγινε στην Αίγυπτο το 1949, τρίτος καλύτερος παίκτης στο Πανευρωπαϊκό του 1951 στο Παρίσι, μέλος της Μικτής Ευρώπης, μέλος της εθνικής ομάδας που μετείχε στους Ολυμπιακούς Αγώνες του 1952 στο Ελσίνκι. Γεννήθηκε το 1925 στη Θεσσαλονίκη και έπαιξε μέχρι το 1954 στη ΧΑΝΘ, την οποία δεν απαρνήθηκε παρά τις προτάσεις που δέχτηκε από Ελλάδα, Ιταλία και Αμερική:\t«Κάποτε ο φίλος μου ο καρδιοχειρουργός Παναγιώτης Σπύρου με έπιασε και μου είπε: ''Τάκη, δεν θέλω να σε στενοχωρήσω, ήταν όμως μεγάλο λάθος σου που δεν πήγες στην Αμερική''. Ετσι έκρινα τότε, έτσι έκανα» μας λέει σήμερα ο κ. Ταλιαδώρος και συνεχίζει: «Το 1950 υπηρετούσα στην Αεροπορία και είχε έρθει ένα αμερικανικό αεροπλανοφόρο στη Θεσσαλονίκη. Μας ζήτησαν να παίξουμε ένα φιλικό. Τα πήγα σχετικά καλά. Ενας κύριος ήρθε και μου συστήθηκε ως εκπρόσωπος ομάδας του ΝΒΑ. Μου ζήτησε να πάω στη Νέα Υόρκη. Μου τηλεφώνησε, μου έστειλε τηλεγράφημα. Και μόνο που σκεφτόμουν ότι για να φτάσω εκεί έπρεπε να ταξιδεύω 30 μέρες, δεν το αποφάσιζα».\tΚαλαθομηχανή\tΟ Τάκης Ταλιαδώρος έγραψε ιστορία με τη συμμετοχή του σε ένα φιλικό παιχνίδι της ΧΑΝΘ με την εθνική Τουρκίας το 1946, που έγινε στη Θεσσαλονίκη. Το ανοικτό της «πλημμύρισε» από 6.000 φιλάθλους. Η ΧΑΝΘ κέρδισε με 41-39. Τους 39 από τους 41 πόντους είχε πετύχει ο Ταλιαδώρος, ο οποίος παρεμπίπτοντος ήταν ο πρώτος παίκτης στην Ελλάδα που χρησιμοποίησε το τζάμπ σουτ αλλά και τη ραχιαία ντρίπλα. «Πριν από το Ευρωπαϊκό Πρωτάθλημα στο Παρίσι του 1951, ήρθε κλιμάκιο προπονητών της Εθνικής στη Θεσσαλονίκη δήθεν για να με δοκιμάσουν. Με ενόχλησε αυτό γιατί γνώριζαν αν άξιζα ή όχι». Σε εκείνο το… δοκιμαστικό φιλικό παιχνίδι ο Ταλιαδώρος έβαλε 62 πόντους! [ "Goal" ]\tΟΛΕΣ ΟΙ ΦΩΤΟΓΡΑΦΙΕΣ ΜΟΙΡΑΣΤΕ ΠΙΟ ΠΡΟΣΦΑΤΑ


Νοιώθω εντελώς άχρηστος!!!\nspyros_2006 · 9 · 11518\non: 23 Dec, 2005, 13:24:34\nΚαλησπέρα και από μένα ως νέο μέλος στην όμορφη ιστοσελίδα σας!!!\nΕίμαι απόφοιτος του Τμήματος Μετάφρασης & Διερμηνείας του Ιονίου Πανεπιστημίου της Κέρκυρας.\nΕδώ και καιρό ταλανίζομαι απο δω κι από κει έχοντας καταπιαστεί με διάφορες εργασίες άσχετες ως προς το αντικείμενο που έχω σπουδάσει, καθώς μου ήταν πολύ δύσκολο --έως ακατόρθωτο-- να βρω δουλειά πάνω στη μετάφραση. Με το που τέλειωσα τις σπουδές μου έστειλα βιογραφικά σε όλα σχεδόν τα μεταφραστικά γραφεία της Αθήνας για να ξεκινήσω κι εγώ την καριέρα μου. Ούτε ένα δεν μπήκε στον κόπο να μου απαντήσει έστω ως επιβεβαίωση ότι έλαβε το βιογραφικό μου σημείωμα. Σε εκδοτικούς οίκους δεν έχω ακόμα απευθυνθεί γιατί ξέρω ότι εκμεταλλεύονται τους μεταφραστές. Σε έναν που είχα κάνει αίτηση δεν μου απάντησε καθόλου. Έχω κάνει έως τώρα πάνω από 10 αιτήσεις στο Δημόσιο (οι περισσότερες με μοριοδότηση και όχι με εξετάσεις) ελπίζωντας ότι θα προσληφθώ (ναι! πως θα τό 'θελες!). Έχω εργασθεί κατά καιρούς ωε freelance μεταφραστής, αλλά για πολύ λίγο χρονικό διάστημα (2 μήνες περίπου).\nΣκέφτομαι να παρατήσω το εν λόγω επάγγελμα. Δεν ξέρω καν αν το αγαπώ ακόμα ή αν το αγάπησα ποτέ στη ζωή μου. Έτσι όμως που τα έφεραν οι συνθήκες και οι συγκυρίες, δεν με βοήθησαν ούτε καν να το ξεκινήσω (και να το αγαπήσω στην πορεία), δεν μου δόθηκε καν η ευκαιρία να το δοκιμάσω έστω και για λίγο για να δω αν μου αρέσει.\nΕδώ και αρκετά χρόνια κάνω διάφορες εργασίες, άλλοτε με συμβάσεις ορισμένου χρόνου, άλλοτε σε εταιρείες με αντικείμενο που δεν με ενδιαφέρει καν, έχω γίνει και πωλητής/ταμίας και σερβιτόρος. Σκέφτομαι πολύ σοβαρά να σπουδάσω Διοίκηση Επιχειρήσεων και να παρατήσω μια και καλή το επάγγελμα της μετάφρασης, το οποίο --η ειρωνεία είναι-- δεν έχω εξασκήσει σχεδόν ποτέ!\nΝοιώθω παντελώς άχρηστος!!!\nΕυχαριστώ για την υπομονή σας και την κατανόησή σας.\nΕύχομαι να μην σας κούρασα!\nΚαι συγγνώμη που άνοιξα ένα νέο θέμα με καθαρά ψυχολογικό προβληματισμό.\nΑπ: Νοιώθω εντελώς άχρηστος!!!\nReply #1 on: 23 Dec, 2005, 14:35:32\nΓειά σου Σπύρο και Χρόνια Πολλά,\nΑρκεί να σου πω μόνο ότι μέχρι να καταφέρω να βγάζω ένα σταθερό μηνιαίο εισόδημα για να ζω από τη μετάφραση, χρειάστηκε να δουλέψω στις εξής εργασίες περιστασιακά: μανάβικο, κομμωτήριο και πρακτορείο ιπποδρόμου καθώς και 3 χρόνια σε ασφαλιστικές εταρείες και άλλα 3 χρόνια σε διαφημιστική.\nΌλα αυτά τα χρόνια έκανα και part-time μεταφράσεις.\nΣήμερα μετά από 13 χρόνια στο χώρο μπορώ να πω με σιγουριά ότι βρέξει-χιονίσει 1500 ευράκια το μήνα τα έχω!!!\nΚαι να θυμάσαι πάντα....η σύσταση είναι ο καλύτερος πελάτης!!!\nΚουράγιο και αν μπορείς να βρεις καμιά καλή "πλάτη" (μπαμπάς, μαμά, γκόμενα, θεία, δάνειο κλπ) στη συνιστώ ανεπιφύλακτα.\nΕίμαι λίγο κυνική, το ξέρω αλλά that's life!\nRe: Νοιώθω εντελώς άχρηστος!!!\nReply #2 on: 23 Dec, 2005, 17:42:45\nΓεια και απο εμένα,\nΑυτά που αναφέρεις είναι γνωστά και θλιβερά και τα έχουμε περάσει όλοι αλλά αυτό που με ανησυχεί περισσότερο απ' όλα είναι το γεγονός πως δεν ξέρεις ακόμα αν αγαπάς τη μετάφραση. Πιστεύω πως κατα τη διάρκεια των σπουδών σου μετέφρασες αρκετά για να δεις αν σου αρέσει ή όχι. Το σίγουρο είναι πως αν δεν αγαπάς πραγματικά τη μετάφραση τότε καλό θα ήταν να ασχοληθείς με κάτι άλλο. Και μην απορρίπτεις τη λογοτεχνική μετάφραση εκτός αν πιστεύεις πως δεν μπορείς να ανταποκριθείς στις δυσκολίες τις. Μπορεί να πληρώνει λιγότερο απο την τεχνική αλλά είναι πιο σταθερή σαν δουλειά και πιο ευχάριστη, τουλάχιστον για μένα.\nReply #3 on: 23 Dec, 2005, 20:02:48\nΑγαπητοί Ευδοξία & Μεταφραστή,\nσας ευχαριστώ πολύ για τις απαντήσεις σας & σάς εύχομαι καλές γιορτές!\nReply #4 on: 23 Dec, 2005, 20:05:55\nRe: Νιώθω εντελώς άχρηστος!!!\nReply #5 on: 24 Dec, 2005, 06:12:11\nQuote from: spyros_2006 on 23 Dec, 2005, 13:24:34\nΈχεις ένα πτυχίο, κάτι που πολλοί μεταφραστές της αγοράς δεν διαθέτουν. Από μόνο του είναι ένα κατόρθωμα. Ανέβηκες ένα κομμάτι της σκάλας. Υπήρχαν σκαλιά που τα ανέβηκες με χαρά; Ή τα πέρασες όλα διεκπεραιωτικά; Έχεις τη διάθεση να συνεχίσεις ν' ανεβαίνεις τη σκάλα ή σου φαίνεται βουνό;\nΟύτε ένα δεν μπήκε στον κόπο να μου απαντήσει έστω ως επιβεβαίωση ότι έλαβε το βιογραφικό μου σημείωμα.\nΣτην Ελλάδα έχω στείλει πολύ πιο σοβαρό βιογραφικό σε πολύ πιο σοβαρούς φορείς  και έφαγα κανονική πόρτα. Ούτε φωνή ούτε ακρόαση. Αλίμονο αν άφηνα τη επαγγελματική ανεπάρκεια (κοινώς γαϊδουριά και ελλιπές προσωπικό) των φορέων της χώρας μας να μου τσακίσει τον εγωισμό, το πείσμα και τα νεύρα. Οι δυσκολίες είναι για να μας κάνουν πιο πολυμήχανους. Θα είχε γραφτεί η Οδύσσεια αν ο Οδυσσέας έκανε ένα γαλήνιο ταξίδι στην Ιθάκη;\nΣκέφτομαι να παρατήσω το εν λόγω επάγγελμα. Δεν ξέρω καν αν το αγαπώ ακόμα ή αν το αγάπησα ποτέ στη ζωή μου.\nΌ,τι ακριβώς λέει ο Παντελής πιο πάνω. Ένα πρόσθετο ερώτημα είναι: πώς ένιωθες όταν το σπούδαζες; Γιατί πολλές φορές οι πραγματικές συνθήκες άσκησης του επαγγέλματος μπορεί να είναι ακόμα χειρότερες απ' όσο φανταζόμαστε: πιεστικές προθεσμίες, αδιάφορες δουλειές, εργοδότες κακοπληρωτές.\nΣκέφτομαι πολύ σοβαρά να σπουδάσω Διοίκηση Επιχειρήσεων\nόπου φαντάστηκες ότι οι συνθήκες είναι καλύτερες; Ή σκέφτηκες "αφού αυτή η σκάλα δεν μ' αφήνει να πάω παραπάνω, ας δοκιμάσω μια άλλη σκάλα"; Αν το βάζεις κάτω τόσο εύκολα, πόσο πιστεύεις ότι θα νιώσεις θαλπωρή στη Διοίκηση Επιχειρήσεων;\nΝιώθω παντελώς άχρηστος!!!\n1. Θα εκμεταλλευόμουν τον ελεύθερο χρόνο μου για να αποκτήσω τριβή και να γίνω καλύτερος  για τη δική μου αυτοπεποίθηση τουλάχιστον. Σκόρπιες ιδέες:\n- Θα έπαιρνα ένα καλομεταφρασμένο βιβλίο του ενδιαφέροντός μου, στο πρωτότυπο και στη μετάφρασή του, θα μετέφραζα και θα συνέκρινα. Και θα έκρινα: είμαι κοντά στην καλή μετάφραση; Με ενδιαφέρει η δουλειά καθώς την κάνω;\n- Θα έβρισκα ιστοσελίδες που αναζητούν εθελοντές μεταφραστές για να τους βοηθήσω.\n- Θα καταβρόχθιζα βιβλία σχετικά με τη μετάφραση και τη γλώσσα.\n- Θα ξεσκόνιζα το translatum (και κατ' επέκταση άλλες ιστοσελίδες για τη μετάφραση) και θα αποκτούσα πλήρη εξοικείωση με τα εργαλεία και τα προβλήματα των μεταφραστών.\n- Θα κοίταζα την περίπτωση ανώτερων σπουδών στη μετάφραση. Δεν θα πω άλλα για να μην κατηγορηθώ για γκρίζα διαφήμιση.\n2. Με την αυτοπεποίθησή μου τονωμένη, θα έφτιαχνα ένα βιογραφικό τόσο τζαζ που όλο και κάποιος θα το πρόσεχε. Και θα το έστελνα σε καλούς εκδότες εδώ και σε μεταφραστικά γραφεία του εξωτερικού. Περισσότερες λεπτομέρειες για το πλασάρισμά σου στην αγορά μπορείς να βρεις στις ιστοσελίδες για μεταφραστές που ανέφερα παραπάνω.\nΤο ερώτημα είναι: πριν ζητήσεις να πιστέψουν οι άλλοι σε σένα, έχεις εσύ πιστέψει στον εαυτό σου; Αν έχεις κάποιες αμφιβολίες, πέσε με τα μούτρα στη δουλειά. Ναι, κι άλλο διάβασμα! Το διάβασμα ποτέ δεν τελειώνει. Εγώ στα 56 μου αποφάσισα να δοκιμάσω την τύχη μου στη λογοτεχνική μετάφραση γιατί πίστευα ότι δεν έχω διαβάσει αρκετή λογοτεχνία στα ελληνικά. (Εξακολουθώ να το πιστεύω, αλλά κάπως κατάφερα να ξεγελάσω έναν εκδότη\nΑυτά σ' τα λέω με θετική διάθεση, μέρα γιορτινή σαν τη σημερινή. Άντε, παιδιά, καλά Χριστούγεννα!\nReply #6 on: 27 Dec, 2005, 12:52:56\nΚαλέ Σπύρο, αν είσαι ο Σπύρος ο παλιός συμφοιτητής μου που ήσουν στο γερμανικό και έμενες Αρίωνα και για λίγο κοντά στην Ακαδημία, μην ξεχνάς ότι πριν από 4-5 χρόνια πήγαμε σε μια συνέντευξη σε ένα γραφείο υποτιτλισμού.\nΕγώ μόλις τελείωσα απορροφήθηκα εκεί αμέσως και ευτυχώς, η δουλειά δεν λείπει.\nΕπίσης, πριν απελπίζεσαι μπορείς να έρθεις σε επαφή με παλιούς συμφοιτητές που έχουν μεταφραστικά γραφεία.\nΕπίσης, να επικοινωνήσεις και με εφημερίδες διότι και εκεί ζητούν συνεργάτες. Ο αμοιβές γενικά δεν είναι καλές, αλλά από κάπου πρέπει να ξεκινήσουμε.\nΑυτό βέβαια δεν σημαίνει να δεχτείς κάτι εξευτελιστικό.\nακόμα και αν δεν είσαι ο γνωστός μου Σπύρος, καλή τύχη.\nΜαρία (Ξ98012 χεχεχε!)\nReply #7 on: 29 Dec, 2005, 21:28:37\nΣπύρο γεια σου και καλή χρονιά!\nΕπειδή πρόκειται για μια πολύ δύσκολη αγορά, θα συμφωνήσω ότι είναι πολύ σημαντικό να ξεκαθαρίσεις μέσα σου αν σου αρέσει πραγματικά αυτό το επάγγελμα. Αν όχι, δεν υπάρχει κανένας λόγος να παιδεύεις τον εαυτό σου με χαμένα όνειρα ή να "λούζεσαι" όλα τα αρνητικά του επαγγέλματος (χωρίς αυτό να σημαίνει ότι τα υπόλοιπα επαγγέλματα δεν πάσχουν από κάτι άλλο).\nΑν όμως αποφασίσεις να το ακολουθήσεις, χτίσε το βιογραφικό σου. Οι μεταπτυχιακές σπουδές σού δίνουν μόρια στο δημόσιο αλλά βοηθούν πολύ και γενικότερα (κυρίως κατά την πρώτη επαφή με τα γραφεία), όπως επίσης και τα διάφορα σεμινάρια εξειδίκευσης, τεχνικής επιμόρφωσης πάνω στη δουλειά σου κλπ. Φρόντισε ώστε όποιος δει το βιογραφικό σου να καταλαβαίνει ότι ασχολείσαι, κανείς δεν επαναπαύεται πλέον σε ένα χαρτί και ιδιαιτέρως όταν πρόκειται για ένα επάγγελμα που απαιτεί εκπαίδευση εφ' όρου ζωής. Μπορείς να εγγραφείς σε συλλόγους, σε καταλόγους μεταφραστών, να συμμετέχεις σε project bids.\nΗ συμβουλή μου είναι να προωθήσεις τις υπηρεσίες σου σαν να είχες μία εταιρεία στο όνομά σου. Απευθύνσου στους πελάτες σου, κέρδισέ τους και διατήρησέ τους. Μην αρκείσαι στα ελληνικά γραφεία, υπάρχουν τόσες μεταφραστικές εταιρείες στον κόσμο στις οποίες μπορείς να απευθυνθείς αλλά πριν το κάνεις, έλεγξε αν είναι συνεπείς στις πληρωμές τους. Επέλεξέ τους εσύ πριν το κάνουν αυτοί για σένα. Επίσης η γνώμη μου είναι να μη στέλνεις ένα ξερό βιογραφικό. Διαφημίσου με τη μορφή ενός φυλλαδίου είτε έντυπου είτε ηλεκτρονικού (πρόσεχε μη θεωρηθεί spam). Αν είσαι διατεθειμένος να εγκαταλείψεις και την Ελλάδα, αυξάνονται και οι πιθανότητες για in-house/ QA/ proj. management θέσεις.\nΤέλος, πολύς κόσμος έχει κάποια σταθερή/ part-time δουλειά (οποιαδήποτε σε σχετικό ή μη αντικείμενο) και κάνει μεταφράσεις ως δεύτερη δουλειά. Πολύ καλή λύση για όσους θέλουν να στηρίζονται σε σταθερό εισόδημα. Για δες το κι έτσι...\nΚαλά να περνάς και σου εύχομαι το 2006 να σου φέρει ευτυχία, χαρά και επιτυχίες!\nReply #8 on: 11 Jan, 2006, 15:05:17\nΕντάξει ρε παιδιά, να πω κάτι; Έχω βαρεθεί ν'ακούω όλο τον κόσμο να γκρινιάζει!\nΥπάρχει καμία δουλειά που να μην είναι δύσκολη όταν είσαι στο ξεκίνημα; Έλεος! Αν θέλεις να κάνεις κάτι βρες τους τρόπους να το κάνεις. Κανείς δεν πάει χαμένος και τίποτα δεν γίνεται απο τη μια μέρα στην άλλη - αυτό είναι πασίγνωστο.


Καιρός: Καλοκαίρι με τα όλα του! Έρχεται «καυτό» Σαββατοκύριακο\nNewsIT / Καιρος / Καιρος: Καλοκαιρι με τα ολα του! Ερχεται «καυτο» Σαββατοκυριακο\nΌλο και πιο καλοκαιρινός γίνεται ο καιρός, που ευνοεί τις εξορμήσεις στις παραλίες. Δείτε αναλυτικά την πρόγνωση.\nΒελτίωση θα παρουσιάσει ο καιρός από την Παρασκευή, ενώ το Σαββατοκύριακο θα καταγραφούν υψηλές θερμοκρασίες οι οποίες θα φτάνουν ακόμα και τους 35 βαθμούς.\nΠρόγνωση για σήμερα Παρασκευή 07-06-2019\nΓενικά αίθριος καιρός. Τις μεσημβρινές και απογευματινές ώρες στα ηπειρωτικά θα αναπτυχθούν πρόσκαιρες νεφώσεις και θα σημειωθούν τοπικοί όμβροι στα βόρεια ορεινά. Οι άνεμοι θα πνέουν βόρειοι βορειοδυτικοί 3 με 5 και από το μεσημέρι στο Αιγαίο τοπικά 6 μποφόρ. Η θερμοκρασία θα σημειώσει άνοδο.\nΚαιρός: Αρχικά γενικά αίθριος. Τις μεσημβρινές και απογευματινές ώρες θα αναπτυχθούν παροδικές νεφώσεις με τοπικούς όμβρους στα ορεινά, κυρίως της κεντρικής Μακεδονίας όπου είναι πιθανό να εκδηλωθεί πρόσκαιρη καταιγίδα. Άνεμοι: Μεταβλητοί 3 με 4 μποφόρ. Θερμοκρασία: Από 15 έως 31 βαθμούς Κελσίου. Στη δυτική Μακεδονία η ελάχιστη 3 με 4 βαθμούς χαμηλότερη.\nΚαιρός: Γενικά αίθριος. Άνεμοι: Βορειοδυτικοί 4 με 6 μποφόρ. Θερμοκρασία: Από 17 έως 29 βαθμούς Κελσίου.\nΚαιρός: Γενικά αίθριος με πρόσκαιρες νεφώσεις τις μεσημβρινές και απογευματινές ώρες. Ανεμοι: Μεταβλητοί 3 με 4 μποφόρ και πρόσκαιρα τις μεσημβρινές – απογευματινές ώρες από νότιες διευθύνσεις με την ίδια ένταση. Θερμοκρασία: Από 18 έως 31 βαθμούς Κελσίου.\nΠρόγνωση για την Κυριακή 09-06-2019\nΤην Κυριακή , ο καιρός θα είναι αρχικά αίθριος. Στα ηπειρωτικά από τις μεσημβρινές ώρες θα αναπτυχθούν πρόσκαιρες νεφώσεις και θα εκδηλωθούν τοπικοί όμβροι στα βόρεια. Οι άνεμοι θα πνέουν από βόρειες διευθύνσεις 3 με 5, στα πελάγη 4 με 6 και στο Αιγαίο τοπικά 7 μποφόρ.\nΚατηγορίες Ελλάδα,Καιρός Ετικέτες ΚΑΙΡΟΣ,ΚΑΙΡΟΣ ΑΘΗΝΑ,ΚΑΙΡΟΣ ΑΤΤΙΚΗ,ΚΑΙΡΟΣ ΠΡΟΓΝΩΣΗ,ΚΑΙΡΟΣ ΣΑΒΒΑΤΟΚΥΡΙΑΚΟ,ΚΑΙΡΟΣ ΣΗΜΕΡΑ,ΠΡΟΓΝΩΣΗ ΚΑΙΡΟΥ Πλοήγηση άρθρων


Αρνήθηκε η Αντιπροσωπεία του ΤΕΕ/ΤΑΚ να προσυπογράψει προσφυγή στο ΣτΕ κατά του ΟΕΥ της Περιφέρειας Κρήτης.\nΓράφτηκε από irene Κατηγορία ΔΡΑΣΗ ΑΜΑΚ Πέμπτη, 03 Ιουνίου 2021 09:37\nΑρνήθηκε η Αντιπροσωπεία του ΤΕΕ/ΤΑΚ - καταψήφισαν οι παρατάξεις ΔΚΜ και #opentee, ενώ το μέλος της ΠΑΝΕΠΙΣΤΗΜΟΝΙΚΗΣ δεν συμμετείχε στην ΄΄Α΄΄ - να προσυπογράψει προσφυγή στο ΣτΕ κατά του ΟΕΥ της Περιφέρειας Κρήτης. Το θέμα κατατέθηκε ως Ψήφισμα από την ΑΜΑΚ. Το θέμα το είχαν καταψηφίσει και στη ΔΕ κατά τη συνεδρίαση της την Πέμπτη 15-04-2021 όπου το είχαμε εισηγηθεί.\nτης Αντιπροσωπείας του ΤΕΕ/ΤΑΚ κατά την τακτική της συνεδρίαση στις 02 Ιουνίου (επαναληπτική της 27 Μαΐου) 2021 για τον Οργανισμό Εσωτερικής Υπηρεσίας (ΟΕΥ) της Περιφέρειας Κρήτης.\n1. Με την με αρ. 114/14-10-2020 απόφασή του τροποποίησε - επικαιροποίησε τον Οργανισμούς Εσωτερικής Λειτουργίας (ΟΕΥ) της Περιφέρειας Κρήτης.\n2. Με την με αρ. 10/28-1-2021 απόφασή του τροποποιεί - συμπληρώνει την υπ’ αρ.114/14-10-2020 , όμοια του ΟΕΥ της Περιφέρειας Κρήτης. δείτε εδώ\n2. Κοινή Επιστολή ΤΕΕ/ΤΑΚ – ΤΕΕ/ΤΔΚ- ΟΕΕ/ΤΑΚ – ΟΕΕ 15ο Π.Τ. ΔΥΤΙΚΗΣ ΚΡΗΤΗΣ- ΓΕΩΤΕΕ ΚΡΗΤΗΣ επί του Οργανισμού Περιφέρειας Κρήτης δείτε εδώ\nΣτον ΟΕΥ της Περιφέρειας , ως αναφορά τους μηχανικούς , υπάρχει το Προβάδισμα των κατηγοριών μόνο στους προϊσταμένους των Γενικών Διευθύνσεων και των Διευθύνσεων της Γενικής Διεύθυνσης Υποδομών. Παράλληλα υπάρχουν και άλλα πολύ σοβαρά θέματα που αφορούν την ειδικότητα των προϊσταμένων οργανικών μονάδων, ενώ σε αρκετά τμήματα καθώς και σε τμήματα ηλεκτρονικής διακυβέρνησης προΐσταται και ΔΕ!\nΜετά την έγκριση του ΟΕΥ, εκδίδεται Κοινό δελτίο τύπου ΤΕΕ/ΤΑΚ – ΤΕΕ/ΤΔΚ- ΟΕΕ/ΤΑΚ – ΟΕΕ 15ο Π.Τ. ΔΥΤΙΚΗΣ ΚΡΗΤΗΣ- ΓΕΩΤΕΕ ΚΡΗΤΗΣ δείτε εδώ\nΗ Αντιπροσωπεία του ΤΕΕ/ΤΑΚ με βάση το γεγονός ότι η ελεύθερη επιλογή προϊσταμένων οργανικών μονάδων είναι αναμφίβολα παράνομη και έρχεται σε ευθεία αντίθεση με τις θεμελιώδεις αρχές της Ισότητας και του Κράτους Δικαίου, αποφασίζει:\nΝα προσφύγει το ΤΕΕ/ΤΑΚ στο ΣτΕ για την ακύρωση του ΟΕΥ , μαζί με τα Επιμελητήρια αλλά και την ΕΜΔΥΔΑΣ Ανατολικής και Δυτικής Κρήτης.\nΝα καταδικάσει τη στάση των μελών μας Μηχανικών που ήταν παρόντες και ψήφισαν υπέρ στις συνεδριάσεις του Περιφερειακού Συμβουλίου, τον Γιώργο Αλεξάκη και το Νίκο Ξυλούρη.\nΠερισσότερα σε αυτή την κατηγορία: « Εισήγηση ΑΜΑΚ στη ΔΕ : «Διεκδίκηση επιχορήγησης αυτοαπασχολούμενων μηχανικών, κατά το πρόγραμμα ΕΣΠΑ επιχορήγησης δικηγόρων».\tΤοποθέτηση ΑΜΑΚ στην 5η τακτική συνεδρίαση της Αντιπροσωπείας ΤΕΕ/ΤΑΚ στις 02 Ιουνίου, επαναληπτική της 26ης Μαΐου 2021. »


Το Σουφλί τίμησε τους πρωταθλητές του σε βόλεϊ και θέατρο – EVROS NEWS\nΤο Σουφλί τίμησε τους πρωταθλητές του σε βόλεϊ και θέατρο\nΤο Σουφλί τίμησε τους Πρωταθλητές του Γενικού Λυκείου που κατέκτησαν το Πανελλήνιο Σχολικό Πρωτάθλημα, σε μια συγκινητική εκδήλωση που έγινε την Τρίτη 15 Μαΐου το μεσημέρι στο Αμφιθέατρο του Δήμου Σουφλίου.\nΗ βράβευση της ομάδας πετοσφαίρισης του ΓΕΛ Σουφλίου γιατί κατέκτησε την πρώτη θέση στο Πανελλήνιο Σχολικό Πρωτάθλημα νικώντας την σχολή Μωραίτη και την Λεμεσό που πραγματοποιήθηκε στα Κρέστενα Ηλείας. Επίσης η θεατρική ομάδα του Λυκείου απέσπασε το πρώτο βραβείο στο διαγωνισμό μαθητικού θεάτρου, στην «Θεατρική Άνοιξη Εφήβων» που διοργάνωσε το ΔΗΠΕΘΕ Κομοτηνής και για την τιμητική παράστασή του στο Κρατικό Θέατρο Βορείου Ελλάδος, στη Μονή Λαζαριστών Θεσσαλονίκης.\nΚεντρικός ομιλητής της εκδήλωσης ήταν ο Δήμαρχος Σουφλίου κ. Ευάγγελος Πουλιλιός ο οποίος μετέφερε τα θερμά συγχαρητήρια όλων των μελών του Δημοτικού Συμβουλίου. Αρχικά είπε: «Τα παιδιά και των δυο ομάδων μας έκαναν υπερήφανους, μας συγκίνησαν και έγραψαν μια χρυσή σελίδα στην ιστορία του τόπου μας». Ειδικά για την ομάδα του βόλευ ανέφερε: «Ο αγώνας σας ήταν μια κατάθεση ψυχής! Και έστειλε σε όλους ένα ηχηρό μήνυμα: ότι η καρδιά της Ελλάδος μας βρίσκεται και χτυπά εδώ στα σύνορα!».\nΣτη συνέχεια ως Δήμαρχος και ως πατέρας ευχήθηκε και συμβούλεψε τα παιδιά: «Η νίκη αυτή να είναι μόνο η αρχή, να ακολουθήσουν πολλές ακόμα νίκες στο στίβο της ζωής σας. Πάντα να βαδίζετε αισιόδοξα, χαρούμενα, αλλά και ταπεινά, κάνοντας το σταυρό σας και αποδίδοντας τις νίκες, πέρα από τη δική σας προσπάθεια και στη δύναμη του Θεού. Η ομαδικότητα και η συλλογική προσπάθεια των νέων παιδιών του Σουφλίου υπενθυμίζει και σε μας τους μεγαλύτερους ένα αισιόδοξο μήνυμα ότι η ομαδική προσπάθεια φέρει πάντα καρπούς»!\nΔΕΙΤΕ ΠΕΡΙΣΣΟΤΕΡΑ ΚΑΙ ΜΕΓΑΛΟ ΦΩΤΟΡΕΠΟΡΤΑΖ ΑΠΟ ΤΗΝ ΕΚΔΗΛΩΣΗ στο thrakisports.gr\nΔιδυμότειχο: Οι τριήμερες εκδηλώσεις για την γενοκτονία των Ποντίων\nΤο πρόγραμμα των τριήμερων εκδηλώσεων που θα γίνουν στο Διδυμότειχο…


2ο ΟΔΟΙΠΟΡΙΚΟ ΙΣΤΟΡΙΑΣ 31 ΜΑΡΤΙΟΥ 2013 - Korakovouni Web Radio\nHome / Αξίζει να δεις / Περιοχή / 2ο ΟΔΟΙΠΟΡΙΚΟ ΙΣΤΟΡΙΑΣ 31 ΜΑΡΤΙΟΥ 2013\n2ο ΟΔΟΙΠΟΡΙΚΟ ΙΣΤΟΡΙΑΣ 31 ΜΑΡΤΙΟΥ 2013\nΣάββατο, Μαρτίου 09, 2013 0\nΗ εκκίνηση του οδοιπορικού γίνεται από το Λεωνίδιο και ο τερματισμός είναι στην πλατεία Άρεως, στην Τρίπολη σε συνεργασία με την ΛΕ.ΜΟ.Τρίπολης .\n1. ΟΜΑΔΕΣ 2-6 ΜΟΤΟΣΥΚΛΕΤΙΣΤΩΝ\n2. ΠΕΡΙΘΩΡΙΑ ΧΙΛΙΟΜΕΤΡΙΚΗΣ ΑΠΟΚΛΙΣΗΣ +/- 15χλμ\n3. ΚΟΣΤΟΣ ΣΥΜΜΕΤΟΧΗΣ 15€ (ΠΕΡΙΛΑΜΒΑΝΕΙ ΜΠΛΟΥΖΑΚΙ ΜΕ ΤΟ ΛΟΓΟΤΥΠΟ ΤΗΣ ΔΙΟΡΓΑΝΩΣΗΣ,ΑΥΤΟΚΟΛΛΗΤΟ,ΑΝΑΜΝΗΣΤΙΚΟ ΔΙΠΛΩΜΑ,ΣΥΜΜΕΤΟΧΗ ΣΤΑ ΕΞΟΔΑ ΤΟΥ ΟΧΗΜΑΤΟΣ ΥΠΟΣΤΗΡΙΞΗΣ ΚΑΙ ΣΥΜΜΕΤΟΧΗ ΣΤΑ ΕΞΟΔΑ ΔΙΟΡΓΑΝΩΣΗΣ).\n4. ΣΤΗ ΔΙΑΡΚΕΙΑ ΤΗΣ ΔΙΑΔΡΟΜΗΣ ΘΑ ΥΠΑΡΧΟΥΝ 6 check point ΜΕ ΤΗ ΜΟΡΦΗ ΦΩΤΟΓΡΑΦΙΑΣ ΠΟΥ ΘΑ ΕΧΟΥΝ ΘΕΜΑ ΜΕ ΤΟ 1821.ΟΙ ΟΜΑΔΕΣ ΕΙΝΑΙ ΥΠΟΧΡΕΩΜΕΝΕΣ ΝΑ ΦΩΤΟΓΡΑΦΙΣΟΥΝ ΤΑ 6 ΘΕΜΑΤΑ ΜΕ ΤΑ ΜΕΛΗ ΤΩΝ ΟΜΑΔΩΝ ΜΕΣΑ. ΤΑ ΘΕΜΑΤΑ ΘΑ ΔΩΘΟΥΝ ΣΤΗΝ ΕΚΚΙΝΗΣΗ ΤΗΣ ΔΙΑΔΡΟΜΗΣ ΑΠΟ ΤΗΝ ΟΡΓΑΝΩΣΗ. ΚΑΘΕ ΦΩΤΟΓΡΑΦΙΑ ΜΕΤΡΑΕΙ ΓΙΑ 15 ΠΟΝΤΟΥΣ.\n5. Ο ΧΡΟΝΟΣ ΤΟΥ ΟΔΟΙΠΟΡΙΚΟΥ ΕΙΝΑΙ 8 ΩΡΕΣ. π.χ. ΑΝ ΜΙΑ ΟΜΑΔΑ ΠΑΡΕΙ ΕΚΚΙΝΗΣΗ ΣΤΙΣ 10:00π.μ. ΠΡΕΠΕΙ ΝΑ ΤΕΡΜΑΤΙΣΕΙ ΣΤΙΣ 18:00μμ.ΑΝ ΤΕΡΜΑΤΙΣΕΙ ΝΩΡΙΤΕΡΑ ΑΚΥΡΩΝΕΤΑΙ.\n6. ΚΑΘΕ ΛΕΠΤΟ ΜΕΤΑ ΤΟ 8ΩΡΟ ΜΕΤΡΑΕΙ ΑΝΤΙΣΤΡΟΦΑ ΚΑΙ ΧΡΕΩΝΕΤΑΙ 1 ΠΟΝΤΟ ΜΕΙΩΝ.\n7. ΚΑΘΕ ΧΛΜ ΑΠΟ ΤΑ ΠΡΟΚΑΘΟΡΙΣΜΕΝΑ ΟΡΙΑ ΧΛΜ ΜΕΙΩΝΕΙ 1 ΠΟΝΤΟ\n8. ΑΝ 2 ΟΜΑΔΕΣ ΙΣΟΒΑΘΜΙΣΟΥΝ ΥΠΕΡΙΣΧΥΕΙ ΑΥΤΗ ΜΕ ΤΑ ΠΕΡΙΣΣΟΤΕΡΑ ΜΕΛΗ. ΣΕ ΠΕΡΙΠΤΩΣΗ ΠΟΥ ΙΣΟΒΑΘΜΙΣΟΥΝ ΚΑΙ ΕΚΕΙ, ΚΕΡΔΙΖΕΙ ΑΥΤΗ ΜΕ ΤΑ ΠΑΛΑΙΟΤΕΡΑ ΜΗΧΑΝΑΚΙΑ.\n9. Ο ΣΥΝΕΠΙΒΑΤΗΣ ΔΕΝ ΘΕΩΡΕΙΤΑΙ ΣΑΝ ΕΠΙΠΛΕΟΝ ΜΕΛΟΣ ΚΑΙ ΔΕΝ ΕΠΗΡΕΑΖΕΙ ΤΗ ΒΑΘΜΟΛΟΓΙΑ.\n10. Η ΕΚΚΙΝΗΣΗ ΓΙΑ ΤΗΝ 1η ΟΜΑΔΑ ΔΙΝΕΤΑΙ ΑΥΣΤΗΡΑ ΣΤΙΣ 10:00 π.μ. ΚΑΙ ΟΙ ΟΜΑΔΕΣ ΚΑΛΟΥΝΤΑΙ ΝΑ ΠΑΡΟΥΝ ΕΚΚΙΝΗΣΗ ΑΝΑ 5 ΛΕΠΤΑ.\n11. ΤΟ ΟΔΟΙΠΟΡΙΚΟ ΘΑ ΑΚΟΛΟΥΘΕΙ ΟΧΗΜΑ ΥΠΟΣΤΗΡΙΞΗΣ.\nΟΙ ΟΜΑΔΕΣ ΠΡΕΠΕΙ ΝΑ ΒΡΙΣΚΟΝΤΑΙ ΣΤΟ ΧΩΡΟ ΕΚΚΙΝΗΣΗΣ ΜΕΧΡΙ ΤΙΣ 9:30π.μ. ΓΙΑ ΝΑ ΔΩΘΟΥΝ ΣΤΟΥΣ ΑΡΧΗΓΟΥΣ ΤΩΝ ΟΜΑΔΩΝ ΟΙ ΑΠΑΡΑΙΤΗΤΕΣ ΠΛΗΡΟΦΟΡΙΕΣ (ΤΟΠΟΘΕΣΙΑ ΦΩΤΟΓΡΑΦΙΩΝ,ΧΑΡΤΗΣ ΔΙΑΔΡΟΜΗΣ,ΤΗΛΕΦΩΝΑ ΕΚΤΑΚΤΗΣ ΑΝΑΓΚΗΣ).\nΔΗΛΩΣΕΙΣ ΣΥΜΜΕΤΟΧΗΣ ΜΕΧΡΙ ΤΙΣ 25 ΜΑΡΤΙΟΥ 2013.\nH Μοτοπαρεα Λεωνιδίου επιδοτεί με 20 euro το δωμάτιο για τους επισκέπτες από μακριά (+100χλμ) που θα διανυκτερεύσουν στο Λεωνίδιο από την προηγούμενη μέρα.\n(Ενδεικτικές τιμές δωματίων 2κλινο 30euro 3κλινο 40euro)\n(οι τιμές για το Costarini Hotel & Costarinis Rooms\nείναι ανεξάρτητες από τον διαγωνισμό)\nCostarini Hotel & Costarinis Rooms,\n-> για περισσότερα http://costarini.eu.pn


«Ελλειψη και πλησμονή» - Ανοιχτό Παράθυρο\nHomeΠαρεμβάσεις«Ελλειψη και πλησμονή»\nΗ χώρα δεν έχει σχέδιο για τα επόμενα χρόνια. Δεν μπορεί να αξιοποιήσει τα συγκριτικά της πλεονεκτήματα και το ανθρώπινο δυναμικό της. Η πολιτική της λειτουργία είναι εσωστρεφής.\nΗ χώρα δεν έχει σχέδιο για τα επόμενα χρόνια. Δεν μπορεί να αξιοποιήσει τα συγκριτικά της πλεονεκτήματα και το ανθρώπινο δυναμικό της. Η πολιτική της λειτουργία είναι εσωστρεφής. Δεν υπάρχουν μήτρες υποδοχής νέων ιδεών και πολιτικές προσαρμογής στις ραγδαία μεταβαλλόμενες τεχνολογικές συνθήκες. Είναι γι’ αυτό άνευ αξίας πλέον να επικρίνεις μια πολλαπλά ανήμπορη κυβέρνηση που όμως επιμένει να κυβερνά κυρίως από έλλειψη αυτογνωσίας, αλλά φοβάμαι και από τη μοιρολατρική απάθεια της ίδιας της κοινωνίας μας.\nΜας βαρύνει όλους, νυν και πρώην πολιτικούς – κυβερνήσαντες και μη κυβερνήσαντες -, μια μεγάλη και μη συγγνωστή, καθολική αντικειμενική πολιτική ευθύνη για τη χρεοκοπία και όχι μόνο. Η απίσχνανση όμως της χώρας, η αποθεσμοποίησή της και το επιδεινούμενο θεσμικό έλλειμμα αφαιρούν την πολιτική αξιοπιστία και νομιμοποίηση στο σημερινό πολιτικό προσωπικό. Η ευθύνη μεγαλώνει περισσότερο όταν διαπιστώνουμε και τη διεύρυνση της ιστορικής καθυστέρησης της Ελλάδας απέναντι στην Ευρώπη.\n* Ο Αλέκος Παπαδόπουλος είναι πρώην υπουργός\nS.O.S – Οι πυρκαγιές εντός (μας)


7 Μαρτίου 2018 • Κατοικίδια\nΑλλα συμπτώματα περιλαμβάνουν την έλλειψη όρεξης, τον εμετό, τον λήθαργο και τον πόνο. Είναι δυνατόν να μην υπάρχουν ορατά συμπτώματα μέχρι τη στιγμή που η γάτα θα δείξει πως είναι σοβαρά άρρωστη. Αν συμβεί αυτό, απαιτείται άμεση ιατρική φροντίδα με φαρμακευτική αγωγή, ενώ δεν αποκλείεται ακόμα και η χειρουργική επέμβαση. Ο καλύτερος τρόπος για την αντιμετώπιση αυτού του προβλήματος είναι να προσπαθήσετε να αποτρέψετε το σχηματισμό πέτρας στα νεφρά μέσω της διατροφής.\nΥπάρχουν διάφορα άλλα συμπτώματα που θα πρέπει οι ιδιοκτήτες κατοικίδιων ζώων να γνωρίζουν ότι μπορεί να υποδεικνύουν πέτρες στα νεφρά της γάτας τους. Μια γάτα που έχει πέτρες στα νεφρά μπορεί να κάνει εμετό και να έχει απώλεια όρεξης. Μπορεί να σταματήσει να τρώει εντελώς. Ενα άλλο σημάδι είναι ότι μπορεί να εμφανίσει κατάθλιψη ή να είναι αδύναμη και να μοιάζει σα να πέφτει σε λήθαργο. Η γάτα μπορεί, επίσης, να παρουσιάσει συμπτώματα κοιλιακού πόνου.\n2 Responses to Ποια είναι τα συμπτώματα της πέτρας στα νεφρά στις γάτες\nΟ/Η Μαρία Φραγκατου λέει:\n14 Μαΐου 2016 στις 14:56\nΠαρακαλώ ζητώ την γνώμη σας και βοήθεια σας! Έχω έναν γατουλη 12 ετών! Παρουσιάσαμε πρόβλημα νεφρων πριν 8 μήνες το οποίο αντιμετωπιστηκε με renal διατροφή! Πριν 2 μήνες εμφανίστηκε διαβήτης! Μετά από ινσουλινη και διατροφή κατεβασαμε τις τιμές στο 35-60! Αυτή την στιγμή έχουμε αποκλείσει τυχόν νεοπλασιες μετά από υπερηχο, το ζώο δεν τρώει και έχει μεταβολές στη διάθεσή του! Τι να κάνω? Τι να του δώσω να φάει? Πως να το βοηθήσω???\n15 Μαΐου 2016 στις 01:26\nΟποιαδήποτε συμβουλή από εμάς θα είναι παρακινδυνευμένη. Μόνο ο γιατρός που παρακολουθεί τον γατούλη και έχει την πλήρη κλινική του εικόνα είναι αρμόδιος να σας δώσει την κατάλληλη συμβουλή.\n« Αφροδισιακά και λίμπιντο: Μύθοι και πραγματικότητα Πιο δύσκολη η επιβίωση μετά από έμφραγμα αν ο ασθενής έχει χρόνιες παθήσεις »


Πρώτη… γεύση από Παναθηναϊκό για τον Μπούι - Νέα Κρήτη\nΠρώτη… γεύση από Παναθηναϊκό για τον Μπούι\nΤο νέο μεταγραφικό απόκτημα της ομάδας του Παναθηναϊκού , Ουασίμ Μπούι βρέθηκε στο προπονητικό κέντρο του τριφυλλιού.\nΟ Ολλανδός μέσος, που αποκτήθηκε με τη μορφή δανεισμού από τη Γιουβέντους επισκέφτηκε το «Γεώργιος Καλαφάτης» και είχε μια πρώτη γνωριμία με τους συμπαίκτες του, ενώ παρακολούθησε μέρος της προπόνησης.\nΟ νεαρός μέσος ξεναγήθηκε στο προπονητικό κέντρο, ενώ είχε μία σύντομη συνομιλία με τον Γιάννη Αναστασίου και με τον Νίκο Νταμπίζα.\nΑκολούθως μετέβη στα γραφεία της ΠΑΕ στο Μαρούσι για τα διαδικαστικά και η απόκτησή του αναμένεται να επικυρωθεί με την επίσημη ανακοίνωση τις επόμενες ώρες. Οπως γίνεται εύκολα κατανοητό δεν θα συμπεριληφθεί στην αποστολή που θα πετάξει αύριο για τη Λιέγη για το ματς με την Σταντάρ.\nΘα παραμείνει στην πρωτεύουσα για να βρει σπίτι και να αρχίσει το ατομικό του πρόγραμμα μέχρι να ενσωματωθεί κανονικά στο πρόγραμμα των υπολοίπων. Ενδέχεται μέσα στην ημέρα ή αύριο να υποβληθεί σε ιατρικές κι εργομετρικές εξετάσεις.


Η Γη είναι ο πλανήτης όπου ζούμε ως άνθρωποι και διάφορα άλλα έμβια όντα. Στο Ηλιακό Σύστημα, η Γη είναι ο τρίτος πλανήτης από τον Ήλιο μετά τον Ερμή και την Αφροδίτη. Μέχρι τώρα, δεν έχει βρεθεί κανένας άλλος πλανήτης που να έχει σημάδια ζωντανών αντικειμένων εκτός από τη Γη. Αλλά έχετε σκεφτεί ποτέ τη θεωρία του σχηματισμού της Γης;\nΌπως το σύμπαν, φυσικά το Ηλιακό Σύστημα και η Γη είχαν αρχίσει να σχηματίζονται. Δεδομένου ότι αυτό δεν μπορεί να παρατηρηθεί ή να δοκιμαστεί από πείραμα, οι επιστήμονες προέβαλαν θεωρίες σχετικά με το σχηματισμό της Γης. Επί του παρόντος, υπάρχουν έως και 5 κοινώς γνωστές θεωρίες για το σχηματισμό της Γης. Οτιδήποτε?\nΘεωρία παλιρροιακού αερίου\nΗ παλιρροιακή θεωρία του φυσικού αερίου εισήχθη για πρώτη φορά από τους James Jeans και Harold Jeffreys το 1918. Σύμφωνα με αυτούς, ένα μεγάλο αστέρι πλησίασε τον Ήλιο σε κοντινή απόσταση και προκάλεσε παλίρροιες στο σώμα του Ήλιου, το οποίο ήταν ακόμα αέριο εκείνη την εποχή.\nΌταν πλησιάζει το αστέρι, θα σχηματίσει τεράστια κύματα στο σώμα του Ήλιου που προκαλούνται από την έλξη του αστεριού. Αυτά τα κύματα φτάνουν σε εξαιρετικά ύψη και ταξιδεύουν μακριά από τον πυρήνα του Ήλιου προς το αστέρι. Τα κύματα που συνθέτουν τη πυρακτωμένη γλώσσα θα βιώσουν την πυκνότητα του αερίου έως ότου χωριστούν σε πλανήτες.\nΗ θεωρία του Big Bang είναι ίσως μια από τις πιο διάσημες. Αυτή η θεωρία δηλώνει ότι η Γη σχηματίστηκε για δεκάδες δισεκατομμύρια χρόνια. Στην αρχή, υπήρχε ένα τεράστιο νέφος ομίχλης που περιστρέφεται στον άξονά του. Η περιστροφή προκάλεσε μικροσκοπικά, ελαφριά κομμάτια ομίχλης να πέσουν έξω και να συγκλίνουν για να σχηματίσουν έναν τεράστιο δίσκο. Κάποια στιγμή, η γιγαντιαία ομίχλη εξερράγη για να σχηματίσει γαλαξίες και νεφελώματα.\nΓια περίπου 4,6 δισεκατομμύρια χρόνια, αυτά τα νεφελώματα καταψύχθηκαν και σχημάτισαν τον Γαλαξία μας, ο οποίος περιέχει το Ηλιακό Σύστημα. Το ελαφρύ μέρος που ρίχτηκε στην αρχή συμπυκνώθηκε για να σχηματίσει ένα κομμάτι που ψύχθηκε και συμπυκνώθηκε σε πλανήτες, συμπεριλαμβανομένης της Γης.\nΘεωρία νεφελώδους ομίχλης\nΗ θεωρία του σχηματισμού της Γης, εφεξής αναφερόμενη ως η θεωρία της νεφελώδους ομίχλης. Αυτή η θεωρία προτάθηκε από τον Immanuel Kant το 1755, το οποίο αργότερα τελειοποιήθηκε από τον Piere de Laplace το 1796. Επομένως, αυτή η θεωρία είναι επίσης συχνά γνωστή ως η θεωρία ομίχλης Kant-Laplace.\n(Διαβάστε επίσης: Ετοιμαστείτε, οι αστεροειδείς θα επισκεφθούν τη Γη αυτόν τον μήνα νηστείας)\nΑυτή η θεωρία δηλώνει ότι υπάρχει αέριο στο σύμπαν που συλλέγεται σε ομίχλη νεφελωμάτων. Οι δυνάμεις έλξης μεταξύ των αερίων σχημάτισαν ένα τεράστιο νέφος ομίχλης και γύριζε όλο και πιο γρήγορα. Αυτή η διαδικασία περιστροφής προκαλεί τη ρίψη και το διαχωρισμό του υλικού άνθρακα στον ισημερινό και στη συνέχεια στερεοποιείται λόγω ψύξης.\nΣτις αρχές του 20ού αιώνα, ένας Αμερικανός αστρονόμος Δάσος Ρέι Μούλτον και ο γεωλόγος Thomas C. Chamberlain παρουσίασαν τη θεωρία των πλανητών. Αυτή η θεωρία δηλώνει ότι ο Ήλιος αποτελείται από μεγάλα αέρια μάζας. Σε ένα σημείο, ένα άλλο αστέρι σχεδόν του ίδιου μεγέθους πέρασε τόσο κοντά στον Ήλιο που σχεδόν έγινε σύγκρουση.\nΩς αποτέλεσμα, το αέριο και η ελαφριά ύλη στις άκρες του Ήλιου και του αστεριού προσελκύονται. Το υλικό που ρίχτηκε άρχισε να συρρικνώνεται και να σχηματίζει συσσωματώματα που ονομάζονται πλανητικά σχήματα. Αυτά τα πλανητικά πλάσματα ψύχθηκαν και συμπυκνώθηκαν μέχρι που τελικά έγιναν οι πλανήτες γύρω από τον Ήλιο.\nΘεωρία δύο αστέρων\nΗ τελευταία θεωρία του σχηματισμού της Γης είναι γνωστή ως η θεωρία των δύο αστέρων. Αυτή η θεωρία επινοήθηκε από τον αστρονόμο Raymond Arthur Lyttleton. Σύμφωνα με τον ίδιο, οι γαλαξίες είναι ένας συνδυασμός δίδυμων αστεριών. Ένα από τα αστέρια εξερράγη και προκάλεσε πολλά υλικά. Επειδή ένα μη εκραγόμενο αστέρι έχει ισχυρή βαρυτική δύναμη, η διασπορά άλλων εκρηκτικών θραυσμάτων γύρω από το αστέρι Το αστέρι που δεν εκραγεί είναι γνωστό ως Ήλιος, ενώ τα θραύσματά του είναι οι πλανήτες που το περιβάλλουν.


Οι δέκα μεγαλύτερες ανατροπές στην ιστορία του αθλητισμού (photos) - Στίβος - Novasports.gr\nΜία από τις εμβληματικότερες γυναικείες μορφές στη σύγχρονη λογοτεχνία ακούει στο όνομα της Μάγια Ανγκέλου, η οποία είχε τονίσει πως οι άνθρωποι μπορεί να μη θυμούνται τι έκανες ή τι τους είπες αλλά πάντα θα θυμούνται το πως τους έκανες να αισθανθούν και αυτή η φράση ταιριάζει "γάντι" στον αθλητισμό.\nΟι Καβαλίερς πανηγυρίζουν το πρωτάθλημα του 2016\nΤα συναισθήματα που εναλλάσσονται είναι έντονα και ποικίλα με αποτέλεσμα οι άνθρωποι να βιώνουν πρωτόγνωρες καταστάσεις και αυτό είναι κάτι ιδιαίτερα εθιστικό στην ανθρώπινη ψυχοσύνθεση. Όταν μάλιστα οι εναλλαγές είναι έντονες τότε τα στιγμιότυπα αποτυπώνονται στη μνήμη τους για όλη τους τη ζωή και αυτός είναι και ο λόγος που ο άνθρωπος αγαπά τόσο πολύ τον αθλητισμό.\nΜέσα από αυτό το άρθρο θα ανακαλύψουμε τις μεγαλύτερες ανατροπές που έχουν γίνει στην ιστορία των αθλημάτων και οι οποίες έμειναν χαραγμένες στη μνήμη των φιλάθλων για πολλά πολλά χρόνια.\n1: Κλίβελαντ Καβαλίερς: Πρωταθλητές ΝΒΑ\nΤο 2016 ήταν μία χρονιά - ορόσημο για το ΝΒΑ. Καμία ομάδα δεν είχε κατορθώσει να επιστρέψει από το 3-1 σε μία σειρά τελικών και η τότε ομάδα του Λεμπρόν Τζέιμς κατάφερε το ακατόρθωτο. Στο πέμπτο ματς κόντρα στους Γουόριορς η ομάδα του Κλίβελαντ επικράτησε 112-97 και στο έκτο επικράτησαν 115-101 ενώ στο τελευταίο επιβλήθηκαν 93-89 κατακτώντας εν τέλει το πρωτάθλημα.\n2: New England Patriots: Πρωταθλητές LI Super Bowl\nΜερικά λεπτά πριν από το τέλος της τελευταίας περιόδου οι Falcons έδειχναν να είναι οι πρωταθλητές. Κάπου εκεί ξεκίνησε το ρεσιτάλ του Μπρέιντι, ο οποίος έσπασε τα κοντέρ με ρεκόρ 466 γιάρδων στις πάσες του, συμβάλλοντας τα μέγιστα σε μία από τις μεγαλύτερες ανατροπές που έγιναν στην ιστορία του αθλητισμού.\n3: Boston Red Sox: Πρωταθλητές MLB\nΜπορεί να είχαν να κερδίσουν τίτλο από το 1918 αλλά οι Red Sox κατάφεραν να φτάσουν στους ημιτελικούς, στο ένατο inning έχαναν 4-3, μόλις τρία outs απ' το να τελειώσει το παιχνίδι και κάπου εκεί ξεκίνησαν τα θαύματα. Ο Μπιλ Μιούλερ έφερε το ματς στα ίσια και στους τελικούς διέλυσαν 4-0 τους St. Louis Cardinals.\n4: Φελπς - Τσάβιτς: Κολύμβηση\nΟλυμπιακοί Αγώνες του Πεκίνου, 2008. Τελικός στα 100 μέτρα πεταλούδα και ο Φελπς είχε στόχο το να ξεπεράσει τα επτά χρυσά του Μαρκ Σπιτς αλλά ο Τσάβιτς του έβαλε δύσκολα. Στο πρώτο return ήταν έβδομος αλλά στο τελευταίο run έκανε μία εκπληκτική προσπάθεια, σχεδόν μη ανθρώπινη κατακτώντας εν τέλει το χρυσό.\n5: Η επιστροφή της Λίβερπουλ στην Πόλη\nΗ ομάδα του Μπενίτεθ μπορεί να βρισκόταν πίσω στο σκορ 3-0 στα πρώτα 37 λεπτά αλλά κατάφερε κάτι ανεπανάληπτο. Τζέραρντ στο 54', Σμίτσερ στο 56' και Τσάμπι Αλόνσο στο 60' έφεραν το ματς στα ίσια και στα πέναλτι η Μίλαν αστόχησε σε τρία με τους "κόκκινους" να σηκώνουν το βαρύτιμο τρόπαιο στα ύψη.\n6: H ομάδα της Ευρώπης στο Ryder Cup του 2012\nΤο Ryder Cup είναι το Μουντιάλ του γκολφ και το 2012 η ομάδα της Ευρώπης πέτυχε κάτι αντίστοιχο με την Εθνική του 2004 και κατάφερε κόντρα σε όλα τα προγνωστικά να σηκώσει το τρόπαιο.\n7: Η νίκη της Καπριάτι στο Αυστραλιανό Όπεν του 2002\nΗ Χίνγκις πήγαινε "τραίνο" εκείνη την περίοδο και βρέθηκε στον τελικό του Αυστραλιανού για έκτη συνεχόμενη φορά. Πήρε το πρώτο σετ κόντρα στην Καπριάτι με 6-4 ενώ στο δεύτερο προηγούταν 4-0 και όλα έδειχναν να έχουν τελειώσει όμως η Αμερικανίδα, έσωσε ένα match ball και έφτασε σε μία επική ανατροπή κατακτώντας το πρώτο Grand Slam της σεζόν.\n8: Η κούρσα του Λάσε Βίρεν\nΟ Φινλανδός δρομέας Λάσε Βίρεν άφησε ανεξίτηλο το στίγμα του στους Ολυμπιακούς Αγώνες του Μονάχου. Στον δωδέκατο γύρο, στον αγώνα των 10.000 μέτρων, βρίσκεται στο έδαφος με τους υπόλοιπους δρομείς να τον αφήνουν 50 μέτρα πίσω όμως σηκώθηκε, κυνήγησε και στο τέλος όχι μόνο κέρδισε αλλά συνέτριψε και το παγκόσμιο ρεκόρ που είχε να σπάσει επτά χρόνια.\n9: Η εμφάνιση του Γκαούλ στο Tour de France του '58\nΟ ποδηλάτης απ' το Λουξεμβούργο, Τσάρλι Γκαούλ είχε χάσει περισσότερα από δέκα λεπτά λόγω προβλημάτων στο ποδήλατό του. Στην κούρσα προηγείτο ο Γάλλος Ζεμινιανί για 16 λεπτά και τρία δευτερόλεπτα και ο Γκαούλ κατάφερε όχι μόνο να τον περάσει αλλά και να του "ρίξει" και άλλα 14 λεπτά.\n10: Το σκάφος Oracle στο America's Cup\nΤο 2013 όλα έδειχναν ότι το America's Cup θα κατέληγε στο πλήρωμα από τη Νέα Ζηλανδία όμως το πλήρωμα του Oracle άλλαξε τα όρτσα του σκάφους και πραγματοποίησε τη μεγαλύτερη ανατροπή στην ιστορία των υδάτινων σπορ.


eXpozed: The Conjuring - Το Κάλεσμα (Τρόμου)\nThe Conjuring - Το Κάλεσμα (Τρόμου)\nΗ ταινία με δύο λόγια:\nΟι παραψυχολόγοι Εντ και Λορέιν Γουόρεν βοηθούν μια επταμελή οικογένεια να αντιμετωπίσει τα μεταφυσικά φαινόμενα που συμβαίνουν στην απομονωμένη έπαυλη όπου μετακόμισαν πρόσφατα. Ο κίνδυνος δείχνει να προέρχεται από μία πανίσχυρη δαιμονική οντότητα που επέλεξε την οικογένεια αυτή ως το επόμενο θύμα της...\nΜετά από την αποφυγή πολλών θανάτων, επιτυγχάνεται ο εξορκισμός της μητέρας της οικογένειας και όλοι ζούνε καλά και εμείς καλύτερα\nΣτην ταινία αυτή οι πρωταγωνιστές δεν είναι στη πραγματικότητα οι κάτοικοι του σπιτιού, αλλά το ζεύγος Γουόρεν. Ο Εντ δαιμονολόγος και λέκτορας επί των μεταφυσικών, η Λορέιν όχι απλά μέντιουμ αλλά προικισμένη με διορατικότητα που της επιτρέπει να αντιλαμβάνεται πράγματα τα οποία εμείς οι κοινοί θνητοί δε θα μπορούσαμε. Ένα εξαιρετικό δίδυμο που έδεσε καθ'όλη τη διάρκεια της ταινίας και σίγουρα κανένα σκοτεινό πλάσμα δε θα ήθελε να τα βάλει μαζί τους.\nΤο ανατριχιαστικό στη συγκεκριμένη ταινία, είναι το ότι τα άτομα, η έπαυλη, τα γεγονότα συνέβησαν. Για τους πιο δύσπιστους, θα πω απλά ότι η ταινία είχε τη βάση της στη πραγματική ζωή. Ο Εντ και η Λορέιν δεν ήταν δημιουργήματα της φαντασίας ενός σεναριογράφου, ήταν υπαρκτοί άνθρωποι που όντως είχαν ως απασχόλησή τους την προστασία της κοινωνίας από τις σκοτεινές δυνάμεις. Ο Εντ Γουόρεν υπήρξε ο μοναδικός δαιμονολόγος/εξορκιστής που αναγνώρισε η Καθολική Εκκλησία, και το γεγονός ότι το αναφέρει η ταινία τα πρώτα δευτερόλεπτα, κάνει τις τρίχες στο σβέρκο να σηκώνονται ακόμη και αν το μυαλό διατάζει "ψυχραιμία".\nΝαι, θυμίζει Εξορκιστή. Όχι, δεν μας πειράζει καθόλου. Αποτέλεσε από τις πιο αγωνιώδεις, πιο καλοσκηνοθετημένες και πιο λογικές ταινίες τρόμου που είδαμε τα τελευταία χρόνια. Είχε την απαραίτητη "Αγία Τριάδα" μιας καλοστημένης ταινίας, δηλαδή αρχή, μέση και τέλος. Το ότι δεν υπήρξε περιττή βία κατά τη διάρκεια, ούτε καν ένας θάνατος, ενίσχυσε τον τρόμο του θεατή αντί να τον αποστασιωποιήσει. Είθισται μερικά άτομα να πεθαίνουν σε τέτοιου είδους ταινίες χωρίς λόγο, ίσα ίσα για να μας δείξει ο σκηνοθέτης ποιος είναι το αφεντικό, μην και πιστέψουμε ότι δε σοβαρολογεί. έτσι λοιπόν και ο θεατής περιμένει συνέχεια να γίνει το κακό (δε θα πω ψέματα, υπάρχουν φρικιαστικές σκηνές) αλλά δε μπορεί να υπολογίσει το επόμενο κρούσμα. Και αυτό ήταν και το κερασάκι στη τούρτα.\nΔίπλα μας έχουμε την παθούσα οικογένεια. Οι ερμηνείες των παιδιών είναι θα έλεγα χλιαρές, αλλά ευτυχώς κατά τη μεγαλύτερη διάρκεια της ταινίας αρκούσε η παρουσία τους και όχι η συμμετοχή τους. Οι γονείς ωστόσο, με τις λιτές ερμηνείες τους πέτυχαν να προκαλέσουν τις ακούσιες αντιδράσεις που θα είχε ο καθένας αν καταδιώκεται ξαφνικά από τρία στοιχειά και δύο δαίμονες.\nΌπως προανέφερα, το ζεύγος Γουόρεν είναι το πρώτο βιολί στην ιστορία μας. Προσπαθούν να εξηγήσουν το παράλογο με τη λογική, και να βρουν τρόπο να γλιτώσουν την άτυχη οικογένεια. Παράλληλα, προσπαθούν να προστατέψουν τους εαυτούς τους και την κόρη τους από εκδικητικά πνεύματα -και όχι μόνο. Η Λορέιν, όντας ευαίσθητη σε οτιδήποτε μεταφυσικό, ουσιαστικά αναλώνει ένα κομμάτι του εαυτού της σε κάθε υπόθεση...\nΑναλύοντας μια ταινία τρόμου, κατέληξα στο ότι είναι πολύ δύσκολο να βρει κανείς πράγματα να σχολιάσει χωρίς να αναλύσει και να "χαλάσει" για τον μέλλοντα θεατή τις τρομακτικές σκηνές. Οπότε το αφήνω όσο πιο γενικό μπορώ και προτείνω στους λάτρεις του είδους να αφιερώσουν δύο ωρίτσες και να κάτσουν να τη δουν. Σε όσους πάλι έχουν πιο "ανώδυνες" προτιμήσεις, θα τονίσω πως καλύτερο θα ήταν να μην δημιουργήσουν "ατμόσφαιρα" για να τη δουν. Προσωπικά είδα μεγάλο μέρος της ταινίας πίσω από ένα Jumbo Size Pop Corn, και το βράδυ που έπεσα να κοιμηθώ ευγνωμονούσα τον εαυτό μου για αυτή του την απόφαση...\nARLTERNATIVE END: Στο τέλος θα μπορούσαμε να δούμε έναν αρκετά πιο συναρπαστικό εξορκισμό, μεγαλύτερη συμμετοχή των σκοτεινών δυνάμεων και γενικά να τέρψουμε περισσότερο τους αμφιβληστροειδείς χιτώνες μας... Από την άλλη, η λιτότητα και η αμεσότητα των τελευταίων σκηνών ίσως είναι αυτό ακριβώς που χρειάστηκε η ταινία για να μας πείσει ότι ίσως κάπου, κάποτε, να μπορούσαμε να βρεθούμε σε ανάλογη κατάσταση...\nΜας συγκίνησε όχι μόνο η εξαιρετική ερμηνεία της ηθοποιού, αλλά και η προσέγγιση του σκηνοθέτη όσων αφορά το ρόλο. Δε βλέπουμε συχνά άτομα με τόσο υψηλή συναισθηματική νοημοσύνη, είτε είναι μέντιουμ είτε όχι. Εξάλλου, χωρίς αυτήν η υπόθεση δε θα είχε λυθεί... Η ψυχραιμία δε με την οποία αντιμετωπίζει το μεταφυσικό μας προκαλεί ακόμα μεγαλύτερο τρόμο που μας ακολουθεί και έξω από την αίθουσα προβολής, και μας κάνει να ανατριχιάζουμε στα κρεβάτια μας...\nΕτικέτες conjuring, kalesma, movie, tainies


Δίκη Χρυσής Αυγής: Ολοκληρώνουν σήμερα οι συνήγοροι υπεράσπισης - Αντίστροφη μέτρηση για την απόφαση\nΔίκη Χρυσής Αυγής: Ολοκληρώνουν σήμερα οι συνήγοροι υπεράσπισης – Αντίστροφη μέτρηση για την απόφαση\n20-10-2020 • 8:50πμ\nΗ υπεράσπιση στοιχίζεται πίσω από το σκεπτικό της Εισαγγελέως και ζητά να μείνουν όλοι ελεύθεροι\nΣτις 10 το πρωί ξεκινά η διαδικασία στη δίκη της Χρυσής Αυγής και θα συνεχιστούν οι δευτερολογίες των συνηγόρων υπεράσπισης που ξεκίνησαν χθες μετά την πρόταση της Εισαγγελέως Αδαμαντίας Οικονόμου για χορήγηση αναστολής σε όλους τους καταδικασθέντες (πλην Ρουπακιά).\nΗ Πολιτική Αγωγή είναι απολύτως σαφής σε αυτό που ζητά: Να φυλακιστούν οι δράστες των δολοφονιών και σαφώς να φυλακιστούν όσοι καταδικάστηκαν ότι είχαν την διεύθυνση και τον έλεγχο μίας οργάνωσης που σκότωνε και τραυμάτιζε ανθρώπους. Οι συνήγοροι των θυμάτων τονίζουν πως δε νοείται καταδίκη για τόσο σοβαρά αδικήματα που διαπράχθηκαν υπό τις συγκεκριμένες περιστάσεις, η οποία να μην οδηγεί στην φυλακή τους υπαίτιους.\nΗ εισαγγελική πρόταση προκάλεσε πολλά σχόλια και αντιδράσεις εντός και εκτός δικαστηρίου για πολλούς λόγους μεταξύ των οποίων και νομικοί, όπως ότι η κ. Οικονόμου εισηγήθηκε για όλους ταυτοχρόνως τους καταδικασθέντες.\nΕπίσης της καταλογίζεται ότι υποβάθμισε την καταδίκη του αρχηγού της Χρυσής Αυγής το 1979 για βομβιστική επίθεση, με βόμβα με ωρολογιακό μηχανισμό, στον κινηματογράφο «Έλλη» , με 18 τραυματίες. Επίσης της ασκείται κριτική γιατί δεν ανέφερε πως ο ευρωβουλευτής Γιάννης Λαγός είχε παραβιάσει τον περιοριστικό όρο του κατ’ οίκον περιορισμού, το 2015.


Η αποκάλυψη της Αγγελικής Νικολούλη που συγκλονίζει! «Για να μου κλείσουν το στόμα έχουν προσπαθήσει να...» - News - Youweekly\nΗ αποκάλυψη της Αγγελικής Νικολούλη που συγκλονίζει! «Για να μου κλείσουν το στόμα έχουν προσπαθήσει να...»\nNews 03.12.2017 17:09\nΜια συνέντευξη - ποταμό έδωσε η Αγγελική Νικολούλη στην οποία και μίλησε για τις έρευνες που συνεχίζει να κάνει παρά τις απειλές που δέχεται για τη ζωή της!\nΗ ίδια μάλιστα, δεν δίστασε να αποκαλύψει πως αρκετές φορές έχουν συμβεί ακραία περιστατικά για να τις κλείσουν το στόμα! Διαβάστε παρακάτω...\nΔύσκολες στιγμές για τον ιδρυτή του Facebook! Έπεσε θύμα σεξουαλικής παρενόχλησης η…\nNomads: Η Δήμητρα Φραντζή όπως δεν την έχουμε ξαναδεί! Με μαύρα μαλλιά πιο σeξι από ποτέ!\nΒαριά κουβέντα ο ναρκισσισμός για εμένα. Νιώθω ευλογημένη που τόσα χρόνια και με αυτήν την υπερέκθεση διατηρώ αλώβητη την ψυχή μου και σταθερή την ισορροπία μου. Δεν διδάχθηκα τη δημοσιογραφία και την έρευνα μπροστά σε μια τηλεοπτική κάμερα αλλά στις εφημερίδες και στο πεζοδρόμιο. Αυτό με έμαθε, εκτός των άλλων, να πατάω σταθερά στη γη και όχι να αεροβατώ. Ακόμη και αύριο να βρεθώ εκτός τηλεόρασης, δεν θα έχω κανένα πρόβλημα. Η ζωή μου θα συνεχιστεί κανονικά, απλώς θα αλλάξουν οι καθημερινές μου προτεραιότητες , λέει στο βήμα της Κυριακής.\nΑλλάζουν όλα στο πρόγραμμα του Star! Ποιο πρόγραμμα μπαίνει… στο συρτάρι!


FT: Η Ρωσία και η Κίνα υφαίνουν τη νέα παγκόσμια τάξη | Economy Today\nFT: Η Ρωσία και η Κίνα υφαίνουν τη νέα παγκόσμια τάξη\nΟ Πούτιν και ο Σι πριονίζουν την παγκόσμια κυριαρχία των ΗΠΑ. Πώς Ρωσία και Κίνα φιλοδοξούν να ανατρέψουν τα δεδομένα. Ποια είναι τα δυνατά τους σημεία και ποιες οι διαφορές στη νοοτροπία. Ο ρόλος της πιθανής επιστροφής Τραμπ στον Λευκό Οίκο.\nΤου Gideon Rachman στους Financial Times\nΓια τη Μόσχα και το Πεκίνο, η κρίση στην Ουκρανία είναι μέρος ενός αγώνα για να μειωθεί η αμερικανική ισχύς και να καταστεί ο κόσμος ασφαλέστερος για τους αυταρχικούς ηγέτες.\nΗ δυτική συμμαχία έχει απειλήσει το Κρεμλίνο με «τεράστιες» και «άνευ προηγουμένου» κυρώσεις, εάν η Ρωσία επιτεθεί στην Ουκρανία. Όμως, καθώς η κρίση στην Ουκρανία φτάνει στο σημείο βρασμού, οι δυτικές προσπάθειες για απομόνωση και τιμωρία της Ρωσίας είναι πιθανό να υπονομευθούν από την υποστήριξη της Κίνας -του γιγαντιαίου γείτονά της.\nΌταν ο Βλαντιμίρ Πούτιν ταξιδέψει στο Πεκίνο για την έναρξη των Χειμερινών Ολυμπιακών Αγώνων στις 4 Φεβρουαρίου, θα συναντήσει τον ηγέτη που έχει μετατραπεί στον πιο σημαντικό σύμμαχό του, τον Κινέζο Σι Τζινπίνγκ. Σε τηλεφωνική επικοινωνία μεταξύ Πούτιν και Σι τον Δεκέμβριο, ο Κινέζος ηγέτης υποστήριξε την απαίτηση της Ρωσίας να μην ενταχθεί ποτέ η Ουκρανία στο ΝΑΤΟ.\nΠριν από μια δεκαετία, μια τέτοια σχέση φαινόταν απίθανη: η Κίνα και η Ρωσία ήταν τόσο αντίπαλοι όσο και εταίροι. Αλλά μετά από μια περίοδο που και οι δύο χώρες έχουν επίμονα φιλομαχήσει με τις ΗΠΑ, η υποστήριξη του Σι στον Πούτιν αντανακλά μια αυξανόμενη ταυτότητα συμφερόντων και κοσμοθεωριών της Μόσχας και του Πεκίνου. Σύμφωνα με τα κινεζικά μέσα ενημέρωσης, ο Σι είπε στον Πούτιν ότι «ορισμένες διεθνείς δυνάμεις παρεμβαίνουν αυθαίρετα στις εσωτερικές υποθέσεις της Κίνας και της Ρωσίας, υπό το πρόσχημα της δημοκρατίας και των ανθρωπίνων δικαιωμάτων».\nΌπως κατέστησαν σαφές οι παρατηρήσεις του Σι προς τον Πούτιν, οι Ρώσοι και Κινέζοι ηγέτες έχουν την κοινή πεποίθηση ότι οι ΗΠΑ σχεδιάζουν να υπονομεύσουν και να ανατρέψουν τις κυβερνήσεις τους. Στην ακμή του κομμουνισμού, η Ρωσία και η Κίνα υποστήριξαν επαναστατικές δυνάμεις σε όλο τον κόσμο. Αλλά σήμερα η Μόσχα και το Πεκίνο έχουν αγκαλιάσει τη ρητορική της αντεπανάστασης.\nΌταν ξέσπασαν πρόσφατα αναταραχές στο Καζακστάν, ο Πούτιν κατηγόρησε τις ΗΠΑ ότι προσπάθησαν να υποστηρίξουν μια «έγχρωμη επανάσταση» -όρος που δίνεται σε κινήματα διαμαρτυρίας που επιδιώκουν να αλλάξουν την κυβέρνηση- σε μια χώρα που συνορεύει με τη Ρωσία και την Κίνα. Ανώτεροι Κινέζοι υπουργοί επανέλαβαν αυτές τις παρατηρήσεις.\nΤο κρυφό χέρι της Ουάσιγκτον\nΌπως το βλέπουν η Ρωσία και η Κίνα, η εξέγερση στο Καζακστάν ταίριαζε με μια τυπική πρακτική. Το Κρεμλίνο έχει υποστηρίξει εδώ και καιρό ότι οι ΗΠΑ ήταν το κρυφό χέρι πίσω από την εξέγερση του Μαϊντάν στην Ουκρανία το 2013-14, κατά την οποία ανατράπηκε ο φιλορώσος ηγέτης. Η Κίνα επιμένει επίσης ότι ξένες δυνάμεις -δηλαδή οι ΗΠΑ- ήταν πίσω από τις τεράστιες διαδηλώσεις στο Χονγκ Κονγκ το 2019, οι οποίες τελικά έληξαν μετά την εντολή καταστολής τους που έδωσε το Πεκίνο.\nΤόσο ο Πούτιν όσο και ο Σι έχουν επίσης ξεκαθαρίσει ότι πιστεύουν πως ο απώτερος στόχος της Αμερικής είναι να ανατρέψει τις κυβερνήσεις της Ρωσίας και της Κίνας και ότι οι τοπικές δυνάμεις που υποστηρίζουν τη δημοκρατία είναι ο δούρειος ίππος της Αμερικής.\nΤο 1917, ο πρόεδρος Γούντροου Γουίλσον των ΗΠΑ μίλησε για τη «δημιουργία ενός κόσμου όπου η δημοκρατία θα μπορούσε να είναι ασφαλής». Το 2022, ο Πούτιν και ο Σι είναι αποφασισμένοι να κάνουν τον κόσμο ασφαλή για την απολυταρχία.\nΟι φιλοδοξίες της Ρωσίας και της Κίνας, ωστόσο, απέχουν πολύ από το να είναι απολύτως αμυντικές. Τόσο ο Πούτιν όσο και ο Σι πιστεύουν ότι η ευαλωτότητά τους στις «έγχρωμες επαναστάσεις» πηγάζει από θεμελιώδη ελαττώματα στην τρέχουσα παγκόσμια τάξη πραγμάτων -ο συνδυασμός θεσμών, ιδεών και δομών εξουσίας που καθορίζει τον τρόπο με τον οποίο θα εξελιχθεί η παγκόσμια πολιτική. Ως αποτέλεσμα, μοιράζονται μια αποφασιστικότητα να δημιουργήσουν μια νέα παγκόσμια τάξη πραγμάτων που θα ανταποκρίνεται καλύτερα στα συμφέροντα της Ρωσίας και της Κίνας -όπως ορίζονται από τους σημερινούς ηγέτες τους.\nΔύο χαρακτηριστικά της τρέχουσας παγκόσμιας τάξης στα οποία συχνά αντιτίθενται οι Ρώσοι και οι Κινέζοι είναι η «μονοπολικότητα» και η «οικουμενικότητα». Με απλά λόγια, πιστεύουν ότι οι τρέχουσες διευθετήσεις δίνουν στην Αμερική υπερβολική δύναμη -και είναι αποφασισμένοι να το αλλάξουν αυτό.\n«Μονοπολικότητα» σημαίνει ότι μετά την κατάρρευση της Σοβιετικής Ένωσης, ο κόσμος έμεινε με μία μόνο υπερδύναμη -τις ΗΠΑ. Ο Fyodor Lukyanov, ένας Ρώσος μελετητής των υποθέσεων εξωτερικής πολιτικής, ο οποίος είναι κοντά στον πρόεδρο Πούτιν, πιστεύει ότι η μονοπολικότητα «έδωσε στις Ηνωμένες Πολιτείες την ικανότητα και τη δυνατότητα να κάνουν ό,τι θεωρούν κατάλληλο στην παγκόσμια σκηνή». Υποστηρίζει ότι η νέα εποχή της αμερικανικής ηγεμονίας εγκαινιάστηκε από τον πόλεμο του Κόλπου το 1991 -στον οποίο οι ΗΠΑ συγκέντρωσαν έναν παγκόσμιο συνασπισμό για να διώξουν το Ιράκ του Σαντάμ Χουσεΐν από το Κουβέιτ.\nΤον πόλεμο του Κόλπου ακολούθησαν διαδοχικές στρατιωτικές επεμβάσεις υπό την ηγεσία των ΗΠΑ σε όλο τον κόσμο -συμπεριλαμβανομένης της Βοσνίας και του Κοσσυφοπεδίου κατά τη δεκαετία του 1990. Ο βομβαρδισμός του ΝΑΤΟ στο Βελιγράδι, την πρωτεύουσα της Σερβίας, το 1999, αποτελεί εδώ και καιρό μέρος του επιχειρήματος της Ρωσίας ότι το ΝΑΤΟ δεν είναι μια αμιγώς αμυντική συμμαχία. Το γεγονός ότι βόμβες του ΝΑΤΟ έπληξαν και την κινεζική πρεσβεία στο Βελιγράδι δεν έχει ξεχαστεί στο Πεκίνο.\nΜετά τις τρομοκρατικές επιθέσεις της 11ης Σεπτεμβρίου στη Νέα Υόρκη και την Ουάσιγκτον, το ΝΑΤΟ επικαλέστηκε το Άρθρο 5 -τη ρήτρα αμοιβαίας άμυνας- και εισέβαλε στο Αφγανιστάν. Για άλλη μια φορά, σύμφωνα με τον Λουκιάνοφ, η Αμερική είχε επιδείξει τη διάθεση και την ικανότητά της να «αλλάξει τον κόσμο δια της βίας».\nΑλλά η ήττα της Αμερικής στο Αφγανιστάν, την οποία συμβολίζει η άτακτη απόσυρσή της από την Καμπούλ το καλοκαίρι του 2021, έδωσε στους Ρώσους ελπίδες ότι η παγκόσμια τάξη πραγμάτων υπό την ηγεσία των ΗΠΑ καταρρέει. Ο Λουκιάνοφ υποστηρίζει ότι η πτώση της Καμπούλ στους Ταλιμπάν δεν ήταν «λιγότερο ιστορική και συμβολική από την πτώση του Τείχους του Βερολίνου».\nΣημαντικοί Κινέζοι ακαδημαϊκοί σκέφτονται με παρόμοια τρόπο. Ο Yan Xuetong, κοσμήτορας της σχολής διεθνών σχέσεων στο Πανεπιστήμιο Tsinghua στο Πεκίνο (η παλιά σχολή όπου φοιτούσε ο Σι), γράφει ότι «η Κίνα πιστεύει πως η αναβάθμισή της σε καθεστώς μεγάλης δύναμης της δίνει το δικαίωμα σε ένα νέο ρόλο επί των παγκόσμιων υποθέσεων -ένα ρόλο που δεν μπορεί να συνυπάρχει με την παντοκυριαρχία των ΗΠΑ».\nΌπως και ο Λουκιάνοφ, ο Γιαν πιστεύει ότι «η παγκόσμια τάξη πραγμάτων υπό την ηγεσία των ΗΠΑ εξασθενεί… Στη θέση της θα έρθει μια πολυπολική τάξη». Ο ίδιος ο πρόεδρος Σι το έθεσε ακόμη πιο συνοπτικά με τον συχνά επαναλαμβανόμενο ισχυρισμό του ότι «η Ανατολή ανεβαίνει και η Δύση παρακμάζει».\nΓια τη Ρωσία και την Κίνα, η δημιουργία μιας νέας παγκόσμιας τάξης δεν είναι απλώς θέμα ωμής ισχύος. Είναι επίσης μια μάχη ιδεών. Ενώ η δυτική φιλελεύθερη παράδοση προωθεί την ιδέα των ανθρωπίνων δικαιωμάτων για όλους, οι Ρώσοι και οι Κινέζοι στοχαστές προβάλλουν το επιχείρημα ότι διαφορετικές πολιτιστικές παραδόσεις και «πολιτισμοί» πρέπει να επιτρέπεται να αναπτύσσονται με διαφορετικούς τρόπους.\nΟ Βλάντισλαβ Σουρκόφ, άλλοτε σημαντικός σύμβουλος του Πούτιν, έχει αποδοκιμάσει τις «επανειλημμένες άκαρπες προσπάθειες της Ρωσίας να γίνει μέρος του δυτικού πολιτισμού». Αντίθετα, σύμφωνα με τον Σουρκόφ, η Ρωσία θα πρέπει να ενστερνιστεί την ιδέα ότι έχει «απορροφήσει και την Ανατολή και τη Δύση» και έχει μια «υβριδική νοοτροπία».\nΜε παρόμοιο τρόπο, φιλοκυβερνητικοί διανοητές στο Πεκίνο υποστηρίζουν ότι η συμπόρευση κομφουκιανισμού και κομμουνισμού σημαίνει πως η Κίνα θα είναι πάντα μια χώρα που δίνει έμφαση στα συλλογικά και όχι στα ατομικά δικαιώματα. Ισχυρίζονται ότι η επιτυχία της Κίνας στον περιορισμό της Covid-19 αντανακλά την ανωτερότητα της έμφασης που δίνουν οι Κινέζοι στη συλλογική δράση και στα ομαδικά δικαιώματα.\nΤο Πεκίνο και η Μόσχα υποστηρίζουν ότι η τρέχουσα παγκόσμια τάξη χαρακτηρίζεται από την αμερικανική προσπάθεια να επιβληθούν δυτικές ιδέες για τη δημοκρατία και τα ανθρώπινα δικαιώματα σε άλλες χώρες, εάν χρειαστεί ακόμα και μέσω στρατιωτικής επέμβασης. Η νέα παγκόσμια τάξη πραγμάτων που απαιτούν η Ρωσία και η Κίνα θα βασίζεται σε διακριτές σφαίρες επιρροής. Οι ΗΠΑ θα αποδέχονται τη ρωσική και την κινεζική κυριαρχία στις περιοχές τους και θα εγκαταλείψουν την υποστήριξή τους στη δημοκρατία ή τις έγχρωμες επαναστάσεις που θα μπορούσαν να απειλήσουν τα καθεστώτα Πούτιν ή Σι.\nΗ κρίση για την Ουκρανία είναι ένας αγώνας για τη μελλοντική παγκόσμια τάξη πραγμάτων γιατί στρέφεται ακριβώς σε αυτά τα ζητήματα. Για τον Πούτιν, η Ουκρανία είναι πολιτισμικά και πολιτικά μέρος της σφαίρας επιρροής της Ρωσίας. Οι ανάγκες ασφαλείας της Ρωσίας θα πρέπει να της δώσουν το δικαίωμα να ασκήσει βέτο σε οποιαδήποτε επιθυμία της Ουκρανίας να ενταχθεί στο ΝΑΤΟ, τη δυτική συμμαχία. Η Μόσχα απαιτεί επίσης να ενεργεί ως προστάτης των ρωσόφωνων. Για τις ΗΠΑ, αυτές οι απαιτήσεις παραβιάζουν ορισμένες βασικές αρχές της τρέχουσας παγκόσμιας τάξης -ειδικότερα, το δικαίωμα μιας ανεξάρτητης χώρας να ορίζει τη δική της εξωτερική πολιτική και να κάνει τις στρατηγικές της επιλογές.\nΗ κρίση στην Ουκρανία αφορά επίσης την «παγκόσμια τάξη» επειδή έχει σαφείς παγκόσμιες επιπτώσεις. Οι ΗΠΑ γνωρίζουν ότι εάν η Ρωσία επιτεθεί στην Ουκρανία και δημιουργήσει τη δική της «σφαίρα επιρροής», θα δημιουργηθεί προηγούμενο για την Κίνα. Κατά τη διάρκεια της εποχής Σι, η Κίνα δημιούργησε στρατιωτικές βάσεις σε όλες τις αμφισβητούμενες περιοχές της Θάλασσας της Νότιας Κίνας. Οι απειλές του Πεκίνου για εισβολή στην Ταϊβάν -ένα αυτοδιοικούμενο δημοκρατικό νησί που η Κίνα θεωρεί εξεγερμένη επαρχία- έχουν επίσης γίνει πιο εμφανείς και συχνές. Εάν ο Πούτιν καταφέρει να εισβάλει στην Ουκρανία, ο πειρασμός για τον Σι να επιτεθεί στην Ταϊβάν θα αυξηθεί, όπως και η εσωτερική πίεση στον Κινέζο ηγέτη από εθνικιστές που θα τους έχει ανοίξει η όρεξη, καθώς θα διαισθάνονται το τέλος της αμερικανικής εποχής.\nΗ Ρωσία και η Κίνα έχουν σαφώς παρόμοια παράπονα για την τρέχουσα παγκόσμια τάξη πραγμάτων. Υπάρχουν επίσης ορισμένες σημαντικές διαφορές μεταξύ των προσεγγίσεων της Μόσχας και του Πεκίνου. Η Ρωσία είναι αυτή τη στιγμή πιο πρόθυμη να αναλάβει στρατιωτικά ρίσκα από ό,τι είναι η Κίνα. Αλλά οι απώτεροι στόχοι της μπορεί να είναι πιο περιορισμένοι. Για τους Ρώσους, η χρήση στρατιωτικής δύναμης στη Συρία, την Ουκρανία και αλλού είναι ένας τρόπος να διαψεύσουν τον ισχυρισμό του πρώην προέδρου των ΗΠΑ Μπαράκ Ομπάμα ότι η Ρωσία δεν είναι πλέον παρά μια περιφερειακή δύναμη. Ο Ντμίτρι Τρένιν του Κέντρου Κάρνεγκι στη Μόσχα υποστηρίζει ότι «Για τους ηγέτες της χώρας, η Ρωσία δεν είναι τίποτα, αν δεν είναι μεγάλη δύναμη».\nΌμως, ενώ η Ρωσία φιλοδοξεί να είναι μία από τις μεγάλες δυνάμεις του κόσμου, η Κίνα φαίνεται να σκέφτεται να εκτοπίσει τις ΗΠΑ ως την κατεξοχήν παγκόσμια δύναμη. Η Elizabeth Economy, συγγραφέας ενός νέου βιβλίου με τίτλο The world According To China, υποστηρίζει ότι το Πεκίνο στοχεύει σε μια «ριζικά διαφορετική διεθνή τάξη» στην οποία οι ΗΠΑ στην ουσία απωθούνται από τον Ειρηνικό και γίνονται απλώς μια δύναμη του Ατλαντικού. Δεδομένου ότι ο Ινδο-Ειρηνικός είναι πλέον ο πυρήνας της παγκόσμιας οικονομίας, αυτό θα άφηνε ουσιαστικά την Κίνα εκεί ως «νούμερο ένα». Ο Rush Doshi, ένας μελετητής της Κίνας που εργάζεται στον Λευκό Οίκο, προβάλλει ένα παρόμοιο επιχείρημα στο βιβλίο του, The Long Game. Επικαλούμενος διάφορες κινεζικές πηγές, ο Doshi υποστηρίζει ότι η Κίνα στοχεύει πλέον ξεκάθαρα σε παγκόσμια ηγεμονία αμερικανικού τύπου.\nΜια προσπάθεια για παγκόσμια υπεροχή\nΗ διαφορά στην κλίμακα των φιλοδοξιών της Κίνας και της Ρωσίας αντανακλά τη διαφορά των οικονομικών τους δυνατοτήτων. Η οικονομία της Ρωσίας έχει τώρα περίπου το μέγεθος της οικονομίας της Ιταλίας. Η Μόσχα απλά δεν έχει τον πλούτο για να υποστηρίξει μια προσπάθεια παγκόσμιας κυριαρχίας. Αντίθετα, η Κίνα είναι τώρα, από ορισμένες πλευρές, η μεγαλύτερη οικονομία στον κόσμο. Είναι επίσης ο μεγαλύτερος κατασκευαστής και εξαγωγέας στον κόσμο. Ο πληθυσμός του 1,4 δισεκατομμυρίων ανθρώπων είναι περίπου δεκαπλάσιος από αυτόν της Ρωσίας. Ως αποτέλεσμα, είναι ρεαλιστικό για την Κίνα να φιλοδοξεί να είναι η πιο ισχυρή χώρα στον κόσμο.\nΌμως, ενώ οι διαφορές στο οικονομικό δυναμικό της Ρωσίας και της Κίνας καθιστούν τον Σι πιο φιλόδοξο από τον Πούτιν όσον αφορά το απώτερο μέλλον, βραχυπρόθεσμα τον κάνει και πιο επιφυλακτικό. Υπάρχει κάτι από την απόγνωση ενός τζογαδόρου στην προθυμία του Πούτιν να χρησιμοποιήσει στρατιωτική βία για να προσπαθήσει να αλλάξει την ισορροπία δυνάμεων στην Ευρώπη. Ο Τρένιν υποστηρίζει ότι, έχοντας δει το ΝΑΤΟ να επεκτείνεται σε μεγάλο μέρος του σοβιετικού μπλοκ, ο Πούτιν βλέπει την Ουκρανία ως την «τελευταία γραμμή άμυνας».\nΣτο Πεκίνο, αντίθετα, υπάρχει μια έντονη αίσθηση ότι ο χρόνος και η ιστορία είναι στο πλευρό της Κίνας. Οι Κινέζοι έχουν επίσης πολλά οικονομικά μέσα για να επεκτείνουν την επιρροή τους που απλά δεν είναι διαθέσιμα στους Ρώσους. Ένα έργο-υπογραφή των ετών Σι είναι το Belt and Road Initiative, ένα τεράστιο διεθνές πρόγραμμα υποδομής που χρηματοδοτείται από την Κίνα και εκτείνεται στην Κεντρική Ασία, την Αφρική, την Ευρώπη, την Βόρειο και την Νότιο Αμερική.\nΚαθώς η Αμερική έκανε βήματα προς τον προστατευτισμό, η Κίνα χρησιμοποίησε και την εμπορική της δύναμη για να επεκτείνει την παγκόσμια επιρροή της. Αυτόν τον μήνα ξεκίνησε η Περιφερειακή Συνολική Οικονομική Συνεργασία, μια τεράστια νέα ζώνη ελεύθερων συναλλαγών στην Ασία-Ειρηνικό που περιλαμβάνει την Κίνα και αρκετούς στρατηγικούς συμμάχους της Αμερικής, όπως η Ιαπωνία και η Αυστραλία -στην οποία δεν συμμετέχουν οι ΗΠΑ. Η εκχώρηση ή η αποστέρηση πρόσβασης στην κινεζική αγορά δίνει στο Πεκίνο ένα εργαλείο επιρροής που απλά η Μόσχα δεν διαθέτει.\nΘα έχει αποτέλεσμα όμως η σταδιακή προσέγγιση ή μήπως η Ρωσία και η Κίνα χρειάζονται κάποια δραματική στιγμή για να δημιουργήσουν τη νέα παγκόσμια τάξη πραγμάτων που επιδιώκουν;\nΗ ιστορία δείχνει ότι νέα συστήματα διακυβέρνησης γενικά αναδύονται μετά από κάποιο γεγονός τεράστιας σημασία, όπως ένας μεγάλος πόλεμος.\nΜεγάλο μέρος της ασφάλειας και της θεσμικής αρχιτεκτονικής της τρέχουσας παγκόσμιας τάξης εμφανίστηκε καθώς τελείωνε ο δεύτερος παγκόσμιος πόλεμος ή στα αποτελέσματα που παρήγαγε, όταν ιδρύθηκαν τα Ηνωμένα Έθνη, η Παγκόσμια Τράπεζα και το ΔΝΤ, των οποίων τα κεντρικά γραφεία βρίσκονταν στις ΗΠΑ. Η Γενική Συμφωνία Δασμών και Εμπορίου (Gatt) τέθηκε σε ισχύ το 1948. Το ΝΑΤΟ δημιουργήθηκε το 1949. Η Συνθήκη Ασφαλείας ΗΠΑ-Ιαπωνίας υπογράφηκε το 1951. Η Ευρωπαϊκή Κοινότητα Άνθρακα και Χάλυβα, ο πρόδρομος της ΕΕ, ιδρύθηκε επίσης το 1951.\nΜετά το τέλος του Ψυχρού Πολέμου, αντίπαλοι θεσμοί που υποστηρίζονταν από τη Σοβιετική Ένωση, όπως το Σύμφωνο της Βαρσοβίας, κατέρρευσαν και το ΝΑΤΟ και η ΕΕ επεκτάθηκαν μέχρι τα σύνορα της Ρωσίας. Η Κίνα εντάχθηκε το 2001 στον Παγκόσμιο Οργανισμό Εμπορίου, τον διάδοχο του Gatt.\nΤο ερώτημα τώρα είναι εάν οι φιλοδοξίες της Ρωσίας και της Κίνας για μια «νέα παγκόσμια τάξη» θα χρειαστούν επίσης έναν πόλεμο για να πραγματοποιηθούν. Μια άμεση σύγκρουση με τις ΗΠΑ είναι υπερβολικά επικίνδυνη στην πυρηνική εποχή και δεν θα συμβεί, εκτός εάν όλες οι πλευρές κάνουν λάθος υπολογισμούς (κάτι που είναι πάντα πιθανό να συμβεί).\nΗ Ρωσία και η Κίνα μπορεί ωστόσο να αισθάνονται ότι θα μπορέσουν να επιτύχουν τις φιλοδοξίες τους μέσω πολέμων που θα διεξάγουν δι’ αντιπροσώπων. Μια αδιαμφισβήτητη ρωσική νίκη στην Ουκρανία θα μπορούσε να σηματοδοτήσει ότι μια νέα τάξη ασφαλείας αναδύεται στην Ευρώπη, η οποία σχετίζεται με μια de facto ρωσική σφαίρα επιρροής. Μια επιτυχημένη κινεζική εισβολή στην Ταϊβάν θα διαβαζόταν ευρέως ως σημάδι ότι η εποχή της αμερικανικής κυριαρχίας στον Ειρηνικό είχε τελειώσει. Σε εκείνο το σημείο, πολλές χώρες της περιοχής που επί του παρόντος προσβλέπουν στις ΗΠΑ για την ασφάλειά τους, όπως η Ιαπωνία και η Νότια Κορέα, μπορεί να επιλέξουν να προσαρμοστούν σε μια νέα κατάσταση στην οποία κυρίαρχος είναι η Κίνα.\nΕναλλακτικά, μια νέα παγκόσμια τάξη πραγμάτων μπορεί να προκύψει μέσω της σιωπηρής συναίνεσης της Ουάσιγκτον. Αυτό το αποτέλεσμα δεν φαίνεται πιθανό με την κυβέρνηση Μπάιντεν στην εξουσία, εκτός και αν υπάρξουν κάποιες δραματικές παραχωρήσεις της τελευταίας στιγμής από τις ΗΠΑ για την Ουκρανία. Ωστόσο ο Ντόναλντ Τραμπ θα μπορούσε να επιστρέψει στον Λευκό Οίκο το 2024. Τουλάχιστον σε επίπεδο ρητορικής, φαίνεται να συμπαθεί πτυχές της ρωσο-κινεζικής κοσμοθεωρίας.\nΟ πρώην πρόεδρος των ΗΠΑ αμαύρωσε μερικές φορές τη φήμη του ΝΑΤΟ και υπονόησε ότι οι σύμμαχοι της Αμερικής στην Ασία ήταν ελεύθεροι. Η φιλοσοφία του «Πρώτα η Αμερική» δεν περιλάμβανε την συνήθη ρητορική για μια αμερικανική αποστολή να υποστηριχθεί η ελευθερία σε όλο τον κόσμο. Κατά καιρούς, ο Τραμπ ήταν επίσης ειλικρινής όταν εξέφραζε θαυμασμό τόσο για τον Σι όσο και για τον Πούτιν. Άλλωστε ως αυτοαποκαλούμενος dealmaker, ο Τραμπ συμμερίζεται την ιδέα για σφαίρες επιρροής.\nΩστόσο, η Ρωσία και η Κίνα δεν φαίνονται διατεθειμένες να μείνουν με σταυρωμένα τα χέρια και να περιμένουν τον Τραμπ να επιστρέψει στον Λευκό Οίκο. Γνωρίζουν ότι ακόμη και το Ρεπουμπλικανικό κόμμα του Τραμπ περιλαμβάνει πολλά «γεράκια», που έχουν σκοπό την αντιπαράθεση τόσο με τη Ρωσία, όσο και με την Κίνα. Σε κάθε περίπτωση, πολλά μπορούν να συμβούν από τώρα μέχρι τις επόμενες προεδρικές εκλογές τον Νοέμβριο του 2024.\nΗ ανυπομονησία της Ρωσίας φαίνεται ξεκάθαρα από τη βούληση του Πούτιν να εξαναγκάσει μια κρίση στην Ουκρανία. Οι προοπτικές για μια νέα παγκόσμια τάξη πιο συμφέρουσα για τη Ρωσία, ενδεχομένως εξαρτώνται από το ποντάρισμα στην Ουκρανία του «βγει». Αλλά ακόμα κι αν ο Πούτιν δεν πετύχει τους στόχους του στην Ουκρανία, η απειλή για την παγκόσμια κυριαρχία των ΗΠΑ δεν θα εξαφανιστεί.\nΗ ανερχόμενη Κίνα, με επικεφαλής τον φιλόδοξο πρόεδρο Σι, σίγουρα θα φροντίσει για αυτό.\nΔιαβάστε επίσης: Panama Papers: Πάνω από 30 πρόσωπα παραπέμπονται στη δικαιοσύνη


Open Αυστραλίας: Στον τρίτο γύρο - BET-IBC\nOpen Αυστραλίας: Στον τρίτο γύρο\nΤο Open της Αυστραλίας έφτασε ήδη στον τρίτο γύρο και η δράση είναι έντονη. Υπάρχει αρκετός ακόμη χρόνος να ανοίξετε λογαριασμό στοιχήματος μέσω του πιο έμπιστου πράκτορα για bookmakers της Ασίας και να συμμετάσχετε!\nΑς δούμε τι έγινε στον προηγούμενο γύρο:\nΟι Muguruza και Arruabarrena έμειναν έξω από το τουρνουά\nΗ Garbiñe Muguruza ήταν το τρίτο φαβορί για τον τίτλο του τουρνουά. Όμως, και για να αποδειχθεί ότι μπορούν να γίνουν τα πάντα, αποκλείστηκε από την Ταϊβανέζα Su-Wei Hsieh μετά από ένα πολύ ανταγωνιστικό πρώτο σετ που διήρκησε πάνω από μία ώρα και χρειάστηκε “tie breaker” για να κερδηθεί, κι ένα δεύτερο σετ στο οποίο παραδόθηκε μάλλον εύκολα. Το τελικό αποτέλεσμα του 7-6, 6-4 χωρίς να κερδίσει ούτε σετ είναι από μόνο του μια έκπληξη. Τώρα η Su-Wei Hsieh θα αντιμετωπίσει την A. Radwanska από την Πολωνία, νούμερο 26 στην κατάταξη, η οποία απέκλεισε την Ουκρανή Lesia Tsurenko σε παιχνίδι τριών σετ.\nΗ άλλη Ισπανίδα Lara Arruabarrena δεν μπόρεσε να κάνει στην Αυστραλία τίποτε καλύτερο από αυτά που έκανε το 2015 και 2016. Αποκλείστηκε στον δεύτερο γύρο από την Τσέχα Barbora Strycova (νούμερο 20 στα φαβορί) με 6-3 και 6-4. Η Arruabarrena δεν μπορούσε να αμυνθεί στο αποτελεσματικό σέρβις και την μεγαλύτερη δύναμη της αντιπάλου της και παρά το ότι κατάφερε και έσπασε το σέρβις της σ’ ένα game στο δεύτερο σετ, αυτό δεν ήταν αρκετό για να μπορέσει να ανατρέψει την κατάσταση. Η Strycova θα παίξει στον τρίτο γύρο εναντίον της Αμερικανίδας Bernarda Pera, η οποία νίκησε την Johanna Konta (ένατο φαβορί για το τουρνουά) από την Βρετανία με 6-4 and 7-5.\nΜε δύο από τα πρώτα 20 φαβορί για τον τίτλο του τουρνουά να έχουν αποκλειστεί αυξάνονται γεωμετρικά οι στοιχηματικές ευκαιρίες για σας στο γυναικείο τουρνουά. Μην μείνετε απ’ έξω! Επιλέξτε έναν από τους καλύτερους bookies της Ασίας που έχει να προσφέρει η BET-IBC και κερδίστε πολλά λεφτά! Όμως, δεν έχουμε τελειώσει ακόμη! Υπάρχουν ακόμη μερικά νέα για να γίνει το τουρνουά ακόμη πιο ενδιαφέρον!\nΟ Albert Ramos πάει στον τρίτο γύρο αφού απέκλεισε τον Tim Smyczek\nΤο 21ο φαβορί Albert Ramos προχώρησε στον τρίτο γύρο αφού νίκησε τον Αμερικανό Tim Smyczek με 3-0 σετ (6-4, 6-2 και 7-6). Όλα ήταν θέμα ενός πολύ αποτελεσματικού πρώτου σέρβις και μιας κυριαρχικής εμφάνισης από το πίσω μέρος του τεραίν για τον Ισπανό. Η πρόκριση για τον τρίτο γύρο είναι η καλύτερη πορεία που έχει να παρουσιάσει ο Ισπανός στην ιστορία του σε τουρνουά Grand Slam.\nΌμως, δεν μπορούμε παρά να θεωρήσουμε ότι θα είναι και η τελευταία του παρουσία καθώς θα αντιμετωπίσει τον νικητή του αγώνα ανάμεσα στον Novak Djokovic και τον Gael Monfils. Αν η απόδοση του Djokovic στον πρώτο γύρο αποτελεί ένδειξη, τότε κατά πάσα πιθανότητα, ούτε ο Monfils ούτε ο Ramos μπορούν να του σταθούν εμπόδιο. Ο Σέρβος μπορεί να είναι μόλις το 14ο φαβορί, αλλά απ’ όσα έχουμε δει μέχρι τώρα έχει πολλές ελπίδες για επιστροφή στην κορυφή.\nΤα όσα έχουν γίνει μέχρι τώρα δείχνουν ότι σ’ αυτό το τουρνουά τίποτε δεν είναι δεδομένο. Και αυτό σας δίνει την ευκαιρία για μεγάλα κέρδη υπό την προϋπόθεση ότι θα βάλετε την τύχη σας να δουλέψει, θα ανοίξετε ένα λογαριασμό μέσω του πιο έμπιστου πράκτορα και να συμμετάσχετε ενεργά στην δράση!\nPrevious StoryΈνα κοντινό προφίλ: Novak Djokovic\nNext StoryΤρελό χρήμα στις ιπποδρομίες – Η δεύτερη φορά για το Pegasus Cup


πώς να διατηρήσετε ένα αυτόγραφο στο πουκάμισο ή στο καπέλο - πλυντήριο πώς-tos - Ενδέχεται 2021\nΗ συγκίνηση του να πάρει αυτό το πολυπόθητο αυτόγραφο από τον αγαπημένο σας οδηγό αγώνα δρόμου, αθλητικό αστέρι ή εικονίδιο ψυχαγωγίας σε ένα πουκάμισο ή καπέλο είναι τεράστιο. Μπορείτε να κάνετε το autograph να διαρκέσει πολύ περισσότερο εάν χειριστείτε σωστά το ύφασμα και δώσετε λίγο προσοχή στην υπογραφή.\nΣυμβουλές για να πάρει το πιο μακροχρόνιο αυτόγραφο στο Fabric\nΤο κλειδί για την πραγματοποίηση ενός αυτογράφου σε ένα πουκάμισο, καπέλο ή οποιοδήποτε είδος υφάσματος διαρκεί όσο το δυνατόν περισσότερο είναι να προγραμματίσετε μπροστά.\nΕάν θέλετε να ζητήσετε ένα αυτόγραφο σε ένα πουκάμισο ή καπέλο που φοράτε, επιλέξτε ένα 100% φυσικό ύφασμα από ίνες όπως βαμβάκι ή λινό. Ένα φυσικό ύφασμα ινών θα απορροφήσει μελάνι καλύτερα από ένα ύφασμα από συνθετικές ίνες όπως ο πολυεστέρας.\nΠάρτε ένα μόνιμο δείκτη μελάνης σαν Sharpie για να χρησιμοποιήσετε τον υπογράφοντα. Ένας δείκτης που χρησιμοποιείται για την επισήμανση του πλυντηρίου είναι ακόμα καλύτερος. Το μελάνι γίνεται μόνιμο στο ύφασμα και αντέχει σε πολλά πλυσίματα. Πάρτε το δείκτη μαζί σας (πάρτε δύο σε περίπτωση που κάποιος άλλος το αρπάζει) έτσι θα είστε έτοιμοι. Τα περισσότερα "αστέρια" δεν φέρουν ένα γύρω!\nΠώς να διατηρήσετε ένα αυτόγραφο στο ύφασμα\nΟποιοσδήποτε τύπος στυλό χρησιμοποιείται, αφήστε το μελάνι να στεγνώσει εντελώς και προστατεύστε το ύφασμα από πρόσθετη υγρασία όπως ιδρώτα, βροχή ή λεκέδες μέχρι να φτάσετε στο σπίτι. Το συντομότερο δυνατόν, πρέπει να ρυθμίσετε το μελάνι χρησιμοποιώντας τη θερμότητα ενός σιδήρου.\nΧρησιμοποιώντας μια σανίδα σιδερώματος ή σταθερή επιφάνεια, τοποθετήστε ένα καθαρό λευκό πανί για βαμβάκι πάνω από την υπογραφή και σίδερο στην υψηλότερη θερμοκρασία που είναι αποδεκτή για τον τύπο υφάσματος. Χρησιμοποιήστε στεγνό σίδερο (χωρίς ατμό) και κρατήστε το σίδερο σταθερό πάνω από την υπογραφή για τουλάχιστον ένα λεπτό. Μην τρίβετε το οποίο μπορεί να κηλιδώσει το μελάνι, αλλά σηκώστε το σίδερο προς τα πάνω και προς τα κάτω πάνω από την υπογραφή ενώ εφαρμόζετε σταθερή πίεση για να αποφύγετε την καύση.\nΑν δεν έχετε σίδερο, ρίξτε το υπογεγραμμένο ύφασμα στο στεγνωτήριο. Ρυθμίστε τον κύκλο στην υψηλότερη θερμοκρασία που συνιστάται για το ύφασμα και σκουπίστε για τουλάχιστον δεκαπέντε λεπτά. Αυτό θα βοηθήσει στη ρύθμιση της μελάνης στις ίνες υφάσματος.\nΜην ψεκάστε την υπογραφή με εμπορικό προστατευτικό υφάσματος, επειδή μπορεί να προκαλέσει τη λειτουργία της μελάνης.\nΕίναι καλύτερο να αποφύγετε το πλύσιμο του υφάσματος εκτός αν θέλετε πραγματικά να φορέσετε και πάλι το πουκάμισο ή το καπέλο. Όταν είστε έτοιμοι να πλύνετε το ρούχο, γυρίστε το προς τα έξω. Χρησιμοποιείτε μόνο κρύο νερό και απαλό απορρυπαντικό. Τα ρούχα μπορούν να στεγνώσουν στο στεγνωτήριο ή να κρεμαστούν για να στεγνώσουν στον αέρα. Τα καπέλα πρέπει να καθαρίζονται από το σημείο ή να πλένονται με το χέρι.\nΕικονογράφηση: Theresa Chiechi © The Spruce, 2018\nΔιατηρήστε ένα αυτόγραφο στα δερμάτινα παπούτσια και τα ρούχα\nΚαι πάλι, προσπαθήστε να πάρετε την υπογραφή που γίνεται με μόνιμο μελάνι στο δέρμα. Επειδή δεν πρέπει να σιδερώσετε δερμάτινα ή να τα βάζετε στο στεγνωτήριο, χρησιμοποιήστε ένα μαλακό σφουγγάρι και προσθέστε ένα ακρυλικό προστατευτικό δέρματος σε όλο το αντικείμενο εάν σχεδιάζετε συχνά να χειρίζεστε ή να χειρίζεστε το υπογεγραμμένο στοιχείο.\nΕάν δεν σκοπεύετε να χρησιμοποιήσετε ξανά το αντικείμενο, παραλείψτε το προστατευτικό δερμάτινου και απλά βάλτε το εικονιζόμενο αντικείμενο για προβολή ή φύλαξη.\nΠώς να εκθέσετε ή να αποθηκεύσετε ένα υπογεγραμμένο πουκάμισο ή αξεσουάρ\nΤα υπογγραφόμενα αντικείμενα μπορούν να πλαισιωθούν για να αποφευχθεί η σκόνη και η βρωμιά τους. Έχετε έναν επαγγελματία να κάνει το πλαίσιο χρησιμοποιώντας μη όξινα υποστηρικτικά χαρτιά για την αποφυγή αποχρωματισμού. Εάν δεν θέλετε να πληρώσετε, αγοράστε ένα κουτί οθόνης.\nΕίτε εμφανίζεται είτε αποθηκεύεται, κρατήστε το αυτόγραφο μακριά από τον άμεσο ήλιο. Ακόμη και οι λαμπτήρες και τα φώτα οροφής μπορεί να προκαλέσουν εξασθένιση Το κομμάτι πρέπει να αποθηκεύεται ή να εμφανίζεται σε ένα δωμάτιο που έχει σταθερή υγρασία και θερμοκρασία.\nΑν δεν εμφανίσετε το στοιχείο, αγοράστε χαρτί με αρχειακό χαρτί για να τυλίξετε το ύφασμα. Ο ιστός πρέπει να είναι τόσο ελεύθερος από οξύ όσο και χωρίς λιγνίνη (χημική ένωση που προέρχεται από ξύλο). Είναι σημαντικό να χρησιμοποιήσετε τον σωστό τύπο δοχείου αποθήκευσης για να αποφύγετε το κιτρίνισμα.\nΜια επιλογή είναι να χρησιμοποιήσετε κουτιά αποθήκευσης που πωλούνται για αποθήκευση αρχείων. Αυτά συνήθως κατασκευάζονται από χαρτί χωρίς οξέα και είναι απολύτως ασφαλείς στη χρήση. Ωστόσο, αν ανησυχείτε για τη θραύση του κουτιού, αγοράστε ένα πλαστικό κουτί αποθήκευσης. Το κουτί πρέπει να είναι κατασκευασμένο από χυτό πολυπροπυλένιο για να είναι ασφαλές για τα αναμνηστικά σας. Αναζητήστε τον αριθμό πέντε μέσα στο τρίγωνο ανακύκλωσης ή τα γράμματα "PP" για να βεβαιωθείτε ότι έχετε τον σωστό τύπο πλαστικού που δεν εκπέμπει χημικά που βλάπτουν τα υφάσματα.\nΜε λίγη προσοχή, θα κρατήσετε το αυτόγραφο και θα ξαναζήσετε τις αναμνήσεις για τα επόμενα χρόνια.


VINYΛΙΟ: Ακόμη ένα πάρτι με τα καλύτερα χορευτικά τραγούδια των 00's (VIDEO) | ThessNews\nΑρχική / MEDIA / VINYΛΙΟ: Ακόμη ένα πάρτι με τα καλύτερα χορευτικά τραγούδια των 00’s (VIDEO)\n19/11/2021 7:25 μμ\nVINYΛΙΟ: Ακόμη ένα πάρτι με τα καλύτερα χορευτικά τραγούδια των 00’s (VIDEO)\nΤο πάρτυ στο «VINYΛΙΟ» ξεκίνησε με τα καλύτερα ξένα millennium χορευτικά.\nΟ Αντώνης Κανάκης, μαζί με τους Γιάννη Σερβετά, Χρήστο Κιούση και Στάθη Παναγιωτόπουλο δεν πρόλαβαν, όμως, τη λίστα με τα ελληνικά! Οι ωραίοι έχουν… χρέη, οπότε τα καλύτερα ελληνικά χορευτικά τραγούδια των 00’s έρχονται απόψε στις 20:00.\nΈνα «MILLENIUM PARTY» αλά ελληνικά ζωντανά από τη Θεσσαλονίκη!\nΕ, ρε τι έχει να γίνει!


Παιχνίδι Σωτηρία Frizlov - να παίξετε online δωρεάν.\nΣε αυτό το παιχνίδι θα πρέπει να βοηθήσει να σωθούν όλα τα frizlov. Μην πιάσουν από το κακό frizlam αλλιώς θα πεθάνει και κανείς δεν θα σωθεί.\n© Δωρεάν online παιχνίδι Σωτηρία Frizlov (). Κάντε online παιχνίδι λάμψης Σωτηρία Frizlov για δωρεάν. Μην ξεχάσετε να αξιολογήσετε αυτό το παιχνίδι Σωτηρία Frizlov και να μοιραστούν αυτό το παιχνίδι με τους καλύτερους φίλους σας.\nΠαιχνίδι Σωτηρία Frizlov σε απευθείας σύνδεση\nΠεριγραφή του παιχνιδιού Σωτηρία Frizlov γραμμή. Πώς να παίξετε το παιχνίδι online Σε αυτό το παιχνίδι θα πρέπει να βοηθήσει να σωθούν όλα τα frizlov. Μην πιάσουν από το κακό frizlam αλλιώς θα πεθάνει και κανείς δεν θα σωθεί.\nΒαθμολογήστε αυτό το παιχνίδι: Παίχθηκε: 6028\nΣωτηρία Frizlov ( Ψηφοφορίες90, Δευτεροβάθμια Βαθμολογία: 4.5/5)


Πανόραμα από τσιμέντο / Νικήτας Σινιόσογλου - Χάρτης\nΠανόραμα από τσιμέντο\nΗ πρόσβαση στο κέντρο της Αθήνας γίνεται από λεωφόρους ορμητικές: Βουλιαγμένης, Συγγρού, Μεσογείων, Καβάλας. Σε κάποια απ’ αυτές, εκεί όπου οι τρεις λωρίδες γίνονται δύο κι οι πυκνές οσμές της πόλης πλέκονται με την αύρα του προαστίου, μπορεί κανείς να δει μια μισοτελειωμένη οικοδομή ξέχειλη από νάνους και Περικλήδες, φρύνους φουσκωμένους, χήνες και χίμαιρες, Ποσειδώνες και Αγιασοφιές, γοργόνες και Μεγαλέξανδρους, προσκυνητάρια και ακροκέραμα, Βούδες και κύκνους, Σπαρτιάτες και Χιονάτες. Τα διακοσμητικά αγαλματίδια αλλάζουν θέση κάθε μέρα· αθροίζονται οι παραλλαγές και πελάτες παραγγέλνουν σαλίγκαρους, ανεμόμυλους και ζαρντινιέρες με δικέφαλους αετούς για κήπους και εισόδους. Τις ηλιόλουστες ημέρες τα αγαλματίδια ξεχύνονται ατάκτως στα μπαλκόνια, παρατάσσονται στην αυλή και στριμώχνονται στο πεζοδρόμιο. Είναι ωραία εδώ που γεννήθηκαν.\nΜόνον το κλουβί με τον μπλε παπαγάλο παραμένει στη θέση του. Είναι πιστό στις πραγματικές διαστάσεις του κόσμου μας, ενώ τα διακοσμητικά αγαλματίδια διεκδικούν κλίμακες φανταστικές· τα λιοντάρια κοιτούν στα μάτια υπερτροφικούς νάνους κι οι βάτραχοι απειλούν ξωκλήσια και Ακρίτες. Τις νύχτες ο παπαγάλος επιθεωρεί το εργαστήριο πολύ περήφανος για τον τόπο του. Πού αλλού στον κόσμο συμπιέζονται τόσες ιστορίες και μύθοι από Ανατολή και Δύση, ή πάντως πράγματα που ανακαλούν ιστορίες και μύθους; Ο παπαγάλος είναι το έμβιο ον της ομήγυρης, κι ας μην το αντιλαμβάνεται. Στο κλουβί ακουμπά ο σωλήνας του κλιματιστικού, σωστός ομφάλιος λώρος που τον συνδέει με την οικοδομή και τα αλλόκοτα καύκαλα, σωλήνας υγρός τυλιγμένος με ξεφτισμένη μονωτική ταινία.\nΕγκαταβιώνουμε σ’ ένα τσιμεντένιο όστρακο. Δεν πονάμε· κι αυτό είναι είδος πόνου ύπουλο πολύ. Αρκούμαστε στο γερό καλούπι ενός κόσμου που ποτέ δεν ανατέλλει πλήρως.\nΤα διακοσμητικά αγαλματίδια είναι φτιαγμένα από τσιμέντο σαν την πόλη όλη, κι επιπλέον σοφά επενδυμένα με βακελίτη, το πλαστικό πολυμερές που το γνωρίζουν σε κάθε σπίτι ως «φορμάικα». Η ωραία λαϊκή ονομασία «φορμάικα» προέκυψε λόγω της εταιρείας Formica που κατασκεύαζε την εύπλαστη επένδυση από βακελίτη· η δε εταιρεία Formica πήρε την επωνυμία της από τη λατινική λέξη forma, η οποία αντανακλά την αρχαία ελληνική λέξη «μορφή», αν δεν είναι κιόλας η forma ένας λειψός αναγραμματισμός ή καθρέφτισμα της παλαιάς μορφής.\nΣυνομιλούμε με το καθημερινό πρόπλασμα των ανθρώπων. Απ’ αυτό σκαρώνουμε φόρμες ανθεκτικότερες από τους ίδιους. Τις μαζεύουμε σε γωνιές μέσα μας και διακοσμούμε τον εσωτερικό αστερισμό μας, που κάποτε μοιάζει με πανόραμα κέρινων ομοιωμάτων ή με το θεματικό πάρκο ενός ακατάβλητου σχεδιαστή.\nΟ παπαγάλος θα ήθελε να ανοίξει τα φτερά του ώσπου να χωρέσει τα αγάλματα όλα και τα ξωκλήσια, τους κρουνούς και τους κίονες και τις Χιονάτες· κατόπιν να μεγαλώσει και το κλουβί για ν’ απορροφήσει την οικοδομή όλη, μαζί ν’ αναληφθούν στους ουρανούς εν μία ανώνυμη ψυχή σαν ταπεινός μα τέλειος πρωτομάστορας της Ηπείρου. Αυτό θα ήθελε, ναι, τούτος ο άγγελος της καρτερίας!\nΣτο τέλος χωνόμαστε ολόκληροι μέσα μας και υποχρεωνόμαστε να αγαπάμε τις ασυνταίριαστες κατασκευές μας. Ποιος επιβιώνει έξω απ’ τη χαύνη αυλή της ψυχής του;\nΚι αν ποτέ του έπαιρναν το κλουβί – τότε θα έμενε εκεί που βρίσκεται, και θα απαιτούσε άλλο. Μήπως δεν έχει δει την απέναντι μεριά του δρόμου, έστω μες από τα νέφη που ξεφυσάνε τα ντιζελοκίνητα ταξί; Ξένα του μοιάζουν όλα· κινέζικο θέατρο είναι η «ΤΡΑΠΕΖΑ ΑΝΤΙΚΩΝ» στον ημιώροφο, το κλειστό sex shop και το σαντουιτσάδικο «Αυθεντικόν». Πόσο καλύτερα είναι ο παπαγάλος στο εργαστήριό του! Ο κόσμος παραέξω διόλου δεν τον εμπνέει. Πάει καιρός τώρα που κάθεται απάνω στη νοσταλγία του. Άλλωστε έχει δει αυτός, και τι δεν έχει δει!\nΤα αγαλματίδια δεν αρκούνται να είναι μάγμα. Τους είπε κάποτε κι ο παπαγάλος μια κουβέντα του Βιτγκενστάιν που έδωσε ελπίδες: «Ο εβραίος είναι ένας έρημος τόπος· αλλά κάτω από το λεπτό στρώμα του βράχου βρίσκεται η διάπυρη μάζα του πνεύματος». Έκτοτε οι μορφές φαντάζονται ένα διάπυρο μάρμαρο κατάδικό τους κάτω απ’ τις στρώσεις του faux-marble, ποιότητος ανώτερης απ’ τα μάρμαρα που διαθέτει η Εσπερία όλη. Και τις νύχτες που έχει κέφια ο παπαγάλος απαγγέλει το ποίημα εκείνο του Γιώργου Σεφέρη για κάποια αγάλματα διαμελισμένα· αντηχούν τα λόγια στην κοινότητα των αρυτίδωτων πραγμάτων, ως κι η ωραία λέξη ἀείζωον του Ηράκλειτου, που την επαναλαμβάνει ο παπαγάλος κάθε λίγες ώρες, αλλά δεν σημαίνουν τίποτα. Μένει μόνον η αόριστη επιθυμία. Φαίνεται πως όσο βουλιάζεις στον ενεστώτα χρόνο, τόσο ζητείς την παράδοση που θα αρπαχτείς και θα πλεχτείς.


Χάρτης των γεύσεων 2016 συμμέτοχη του ΕΟΣ ΣΑΜΟΥ - www.armoniaradio.gr\nΧάρτης των γεύσεων 2016 συμμέτοχη του ΕΟΣ ΣΑΜΟΥ\nΈνα ετήσιο ραντεβού με το καταναλωτικό και εμπορικό κοινό της Θεσσαλονίκης που δεν χάνουμε ποτέ! Στις 3 και 4 Δεκεμβρίου 2016 διεξήχθη με επιτυχία για άλλη μία χρονιά η έκθεση που έχει γίνει πλέον θεσμός και αποτελεί μία εξαιρετική ευκαιρία για τον οινόφιλο να δοκιμάσει κρασιά από όλες τις γωνιές της Ελλάδας.\nΟι εκπρόσωποι του ΕΟΣ ΣΑΜΟΥ παρουσίασαν φέτος το Aegean Breeze Ξηρό και το Aegean Breeze Ημίξηρο για πρώτη φορά στην αγορά της Ελλάδας. Τα σχόλια ήταν πολύ θετικά και για τα δύο αυτά κρασιά. Παρουσιάστηκαν φυσικά και όλα τα υπόλοιπα κρασιά μας και ακούσαμε πολύ προσεχτικά τα σχόλια των φίλων της Σάμου και των κρασιών της.\nΉταν ιδιαίτερη τιμή μας να φιλοξενήσουμε και τον κύριο ΒΑΣΙΛΗ ΓΑΛΑΝΟ Γαλανό από την εκπομπή ΓΕΥΣΕΙΣ ΚΑΙ ΟΙΝΟΣ (όπου συμπαρουσιάζει φέτος με τον Master of Wine κύριο ΓΙΑΝΝΗ ΚΑΡΑΚΑΣΗ που επίσης μας τίμησε με την παρουσία του) και φυσικά έγιναν οι απαραίτητες συζητήσεις για την πιθανότητα να φιλοξενηθεί ο ΕΟΣ ΣΑΜΟΥ και ο μοναδικός αμπελώνας του νησιού στην εκπομπή.\nΑνανεώνουμε με χαρά το ραντεβού μας για την επόμενη χρονιά και συγχαίρουμε την κυρία Νέτσικα Μαρία (Wine Plus) και την ομάδα της για την άψογη διοργάνωση.


Ομογένεια: Ελληνική Παιδεία: Ξέμπλεξαν με ένα «όλοι φταίμε»!!! | Chios News\nΑρχική Ομογένεια Ομογένεια: Ελληνική Παιδεία: Ξέμπλεξαν με ένα «όλοι φταίμε»!!!\nΟμογένεια: Ελληνική Παιδεία: Ξέμπλεξαν με ένα «όλοι φταίμε»!!!\nΝΕΑ ΥΟΡΚΗ – Ο φτωχός συγγενής του Κληρικολαϊκού Συνεδρίου ήταν και φέτος η Ελληνική Παιδεία, παρά την φωνή αγωνίας που ακούστηκε από ορισμένους δασκάλους και κοινοτικούς παράγοντες και 3-4 κληρικούς που παρακολούθησαν τη συνεδρίαση της επιτροπής. Το ποσό που θα διατεθεί για τον προϋπολογισμό του Γραφείου Παιδείας, μόλις ξεπερνά τις 200.000 δολάρια.\nΗ συζήτηση στην επιτροπή κάλυψε και τα πεπραγμένα του Γραφείου Παιδείας της Ιεράς Αρχιεπισκοπής, αλλά και διάλογος γύρω από γενικότερος πτυχές της εκπαίδευσης, των ημερησίων και απογευματινών σχολείων και των κοινοτήτων.\nΜεταξύ των θεμάτων που συζητήθηκαν ήταν η λειτουργία των σχολείων, η επιμόρφωση των δασκάλων και διάφορα προβλήματα που αντιμετωπίζει η παιδεία μας. Ενα θέμα που προβλημάτισε ιδιαίτερα τα μέλη της επιτροπής ήταν η συνεχής πορεία μείωσης του αριθμού των μαθητών των ελληνικών σχολείων. Την χρονιά που πέρασε, στα 23 ημερήσια κοινοτικά μας σχολεία και στα 314 απογευματινά, σ’ ολόκληρα τη χώρα, ενεγράφησαν περίπου 15,000 μαθητές. Στον αριθμό των μαθητών περιλαμβάνονται κι αυτοί που πηγαίνουν στο νηπιαγωγείο και στα προνήπια.\nΑνάμικτες ήταν οι αντιδράσεις για τα σχολεία τσάρτερ, τα οποία υποστήριξαν μέλη από περιοχές εκτός Νέας Υόρκης, μαζί κι ο μητροπολίτης Ατλάντας Αλέξιος. Αντίθετα, ο κ. Δημήτρης Κωσταράς από την Αστόρια είπε ότι σ’ αυτά οφείλεται η μείωση των μαθητών (να σημειωθεί ότι στη Νέα Υόρκη δεν έχει ακόμη αρχίσει να λειτουργεί παρόμοιο σχολείο). Την αντίθεσή της στη λειτουργία σχολείων τσάρτερ, τουλάχιστον στη Νέα Υόρκη, εξέφρασε η διευθύντρια του σχολείου «Βασίλειος Σπυρόπουλος» του Φλάσιγκ, Αθηνά Κρομύδα.\nΚριτική ασκήθηκε από αρκετούς – μεταξύ άλλων και το π. Μιχαήλ Βαρβαρέλη – στην Ιερά Αρχιεπισκοπή και το γραφείο Παιδείας.\nΟ καθηγητής π. Δημήτριος Κωνσταντέλος, επέρριψε ευθύνες σε αρχιερείς και ιερείς που γράφουν μόνο στην αγγλική τις περισσότερες εγκυκλίους τους.\n«Η ελληνική γλώσσα δεν έχει πεθάνει, εμείς οι ιερείς τη βιάζουμε να πεθάνει», κατέληξε.\nΣτην παρέμβασή του, ο μητροπολίτης Ατλάντας Αλέξιος είπε ότι κάθε δύο χρόνια στα συνέδρια λέμε «τα ίδια, τα ίδια και τα ίδια», τονίζοντας ότι «όλοι φταίνε» για την κατάσταση της παιδείας κι αναρωτήθηκε που είναι οι άμεσα ενδιαφερόμενοι, οι δάσκαλοι (χωρίς ωστόσο να εξηγήσει αν καλέστηκαν και υπό ποιά ιδιότητα οι δάσκαλοι των σχολείων μας). Ενημέρωσε για την ύπαρξη τριμελούς επιτροπής στην επαρχιακή Ιερά Σύνοδο της Αρχιεπισκοπής και ζήτησε από την διευθύνουσα το Γραφείο Παιδείας, Μαρία Μακεδών, να στείλει εισηγήσεις. Επίσης ζήτησε τη δημιουργία μία επιτροπής που θα μελετήσει τις διαφορετικές συνθήκες που υπάρχουν στις διάφορες περιοχές του σχολικού συστήματος της Αρχιεπισκοπής.\nΑπαντώντας η κ. Μακεδών είπε ότι οι εισηγήσεις έχουν δοθεί στη Σύνοδο εδώ και καιρό.\nΟ Χρήστος Βρεττός από την Κορόνα παρατήρησε ότι τα 34 άτομα που παρευρέθηκαν αποτελούν πολύ μικρό αριθμό.\n«Δεν υπάρχουν ερείσματα στον κόσμο, γι’ αυτό φτάσαμε σ’ αυτό το σημείο», υπογράμμισε. Ανέφερε επίσης το παράδειγμα της Κορόνας, όπου συντηρείται από την κοινότητα απογευματινό σχολείο, με 58 μαθητές και κάλεσε όλες τις κοινότητες να πράξουν το ίδιο και να προσφέρουν δωρεάν τα μαθήματα στα απογευματινά τους σχολεία.\nΣτην έκθεση της επιτροπής προς το συνέδριο, επισημαίνονται:\n1.- Η έλλειψη κατάλληλων υλικών διδασκαλίας της ελληνικής γλώσσας, για αμερικανογεννημένους μαθητές.\n2.- Οι χαμηλοί μισθοί των διδασκάλων και η έλλειψη ιατροφαρμακευτικής περίθαλψης και συνταξιοδοτικού προγράμματος (Σ.Σ. σε αντίθεση με τους κληρικούς).\n3.- Η έλλειψη ικανών διδασκάλων να διδάξουν τη Νέα Ελληνική γλώσσα ως δεύτερη/ξένη γλώσσα και τον ελληνικό πολιτισμό που διαποτίζει την ορθόδοξη πίστη μας.\n4.- Η ανάγκη δημιουργίας καλύτερης γραμμής επικοινωνίας μεταξύ των κοινοτήτων, των μητροπόλεων και της Αρχιεπισκοπής.\nΟ προεδρεύων της επιτροπής, Δρ. Ιωάννης Σιόλας απάντησε καταφατικά στο ερώτημα που του θέσαμε, αν αισιοδοξεί για τις προοπτικές θετικών εξελίξεων στο θέμα της εκπαίδευσης.\n«Εκτός της συζήτησης στην επιτροπή του συνεδρίου, είμαι σε θέση να γνωρίζω ότι υπάρχει ακόμη μία επιτροπή, στην οποία συμμετέχουν και άλλοι φορείς, που θα προωθήσει προτάσεις σε εθνικό επίπεδο». Στην επιτροπή αυτή συμμετέχουν 25 ακαδημαϊκοί και το Φθινόπωρο θα γίνει η παρουσίαση των εργασιών της, σε συνεργασία όλων των φορέων, συμπεριλαμβανομένης της Ιεράς Αρχιεπισκοπής, των τοπικών εκπαιδευτικών αρχών κ.α.\nΗ διευθύντρια του Φλάσιγκ, Αθηνά Κρομύδα είπε στη GreekNews πως πρέπει να αγωνιούμε και να προχωρούμε για μιά καλυτέρευση της παιδείας μας. Στην ομιλία της η κ. Κρομύδα συμφώνησε με το θέμα της ανανέωσης των βιβλίων, γιατί αυτά της Ελλάδας δεν είναι τα πλέον κατάλληλα. Υπερασπίστηκε τους Ελληνες δασκάλους, τονίζοντας ότι πρέπει να τονίσουμε ότι έχουμε υπέροχους δάσκαλους που θέλουν και μένουν στα ελληνικά σχολεία, ενώ θα μπορούσαν να πάμε στα δημόσια με διπλάσιο μισθό και ωφέλη. Προχωρώντας ένα βήμα πιό μπροστά, ζήτησε να γίνουν περισσότερα για τους δάσκαλους που εργάζονται στα ημερήσια σχολεία, αλλά δεν διδάσκουν ελληνικά.\n«Πρέπει να κάνουμε κάτι γι’ αυτούς, ιδίως για τη συνταξιοδότησή τους και πως θα τους κρατήσουμε, αν θέλουμε να έχουμε καλά σχολεία. Υπάρχει εδώ ένας φαύλος κύκλος. Χωρίς καλούς δασκάλους δεν θα έχουμε πολλά παιδιά και δεν θα μπορούμε να διατηρήσουμε σωστό σχολείο», είπε.\nΣτο ερώτημά μας αν αισιοδοξεί είπε ότι η ίδια πιστεύει πως κάτι θα βγεί. «Κάπου προχωρούμε μπροστά», κατέληξε.